«Hans Holbein Gaztea»: berrikuspenen arteko aldeak - Wikipedia, entziklopedia askea.\n«Hans Holbein Gaztea»: berrikuspenen arteko aldeak\nHans Holbein Gaztea (aldatu)\n19:57, 27 azaroa 2011ko berrikusketa\n17:07, 27 iraila 2011ko berrikusketa (aldatu)\nZéroBot (eztabaida | ekarpenak)\nt (r2.7.1) (robota Erantsia: uk:Ганс Гольбайн молодший)\n19:57, 27 azaroa 2011ko berrikusketa (aldatu) (desegin)\n| heriotza herrialdea = Ingalaterra\n'''Hans Holbein ''Gaztea''''' ([] i. — []) artista [[alemania]]rra izan zen, Iparraldeko Pizkundeko estiloan lan egiten zuena, [[XVI. mende]]ko erretratugilerik ospetsuenetakoa. Arte erlijiosoa ere landu zuen, baita satirak eta [[Erreforma Protestantea|ErreformaErreformaren]]ren aldeko propaganda ere, eta liburu diseinuetan ekarpen handiak egin zituen.\n“Gaztea” deitzen zaio [[Hans Holbein Zaharra]] aitarengandik bereizteko, hura Gotiko Berantiarraren eskolako margolaria izan baitzen.\n[]an [[Ingalaterra]]ra joan zen, Erasmok gomendaturik eta [[Tomas Moro]]k harturik. Bertan, ospe handia erdietsi zuen berehala. []an itzuli zen, eta erregearen familiarako egin zuen lan. Erretratuez gain, diseinuak egin zituen harribitxi, plater eta luxuzko beste produktuetarako.\nHolbeinen erretratuak hasieratik izan ziren goraipatuak. Hil ondoren, erretratugile handienetakotzat jo zen. Harten estiloa [[errealismo|errealistaerrealistatzat]]tzat jo da hainbatetan, xehe-xehe margotzen baitzuen, eta bere garaian, erretratuen antzekotasuna goresten zen. Hala ere, kanpoko itxura ez zuen aski, eta sinbolo ugari sartzen zituen bere lanetan, ikertzaileen lilurarako.\n== Irudi galeria ==


carrere kontalaria: marzo 2010\nHirugarren urtez Ahoz-Aho, Nazioarteko Ahozkotasunaren Jaialdiak, Beterri eta Goierriko partean hitzaren alderik artistikoena erakutsi zuen. Antzokiak, tabernak, liburutegiak eta, nola ez, Asvinenea elkarteko egoitza hartu zituen, zoko ezberdinetatik etorritako artistek euren lana erakus zitzaten. Gipuzkoako Adunan egoitza duen Asvinenea Sorkuntza Artistiko Elkarteak eta Pais Valenciàko Elx-en kokatzen den La Caratula antzerki taldearen elkarlana sendotu da aurten, 2008 urtean hasitako bidea zabaltzen ari direlarik. Elkarlana hori aurtengo emaitza ezusteko ederra izan du Andoaingo Itzalagunearen parte hartzearekin. Jaialdiari beste bultzada bat ematera etorri dira andoaindar kultur aktibista hauek, laguntza izan ezik, dinamika orokorrean zuzenki parte hartuz, eta horrek erakusten du kultur aktibismoa, desagertu baino, pixkanaka berrindartzen ari dela. Eta, jakina, ezin ahaztu Tolosako Bonbereneako jendeak hiru urtetik hona eskaintzen duen laguntza eta harrera ederra.\nKontalaritzari dagokionez aurtengo edizioan euskal kontalariak presentzia handiagoa izan dutela ikusi dugu, ez bakarrik euren saioak erakusten, baina baita ere, jaialdiaren giroan; beste lekuetatik etorritako kontalariekin harremanak uztartuz, artistikoak zein humanoak. Garrantzitsua da oso halako giroa bultzatzea, izan ere jaialdi honen helburuetako bat izan daitekeelako, alegia, ipuin saioak eskaintzeaz gain, arrunt inportantea dena, euskal kontalari zein kontalaritzarentzat erreferente bat bihurtzea. Ipuin jaialdi baten helburuetako bat horixe izan beharko luke, dinamika berriak bultzatzea, erreferentziak markatzea eta kontalaritzaren mugimenduarentzat topaketa lekua bihurtzea.\nPublicado por carrere en 6:40 No hay comentarios:


Enpresa - FURGOK\nFabrikazio sistematizatua eta artisau-erakoa.\nFabrikazio-prozesua osagai bakoitzaren eta prozesuaren fase bakoitzaren zuzeneko kalitate-kontrola ziurtatzeko sistematizatzen da. Lan gehienak eskuz egiten dira, FURGOK®-eko langileen esku adituekin, ezagutzarekin eta sentsibilitatearekin.\nOrikaineko (Nafarroa) ekoizpen-instalazioa kalitate handiko produktuak azken xehetasuneraino hobetuta fabrikatzeko prestatuta dago.\nPremium camper ibilgailu desberdin bat eraikitzeko behar diren trebetasunak eta esperientzia batzen ditugu.\n14 urte baino gehiagoko lana eta inbertsio handia eskaintzen ditugu: I+G+b, materialen bilaketa, laborategiak, patenteak, homologazioak... eta etengabeko probak. Horrek guztiak trebetasun berezia ematen digu kalitate- eta erosotasun-estandar paregabeak lortzeko, camper eta gran camper ibilgailuen barneko espazioaren eraikuntzan.


Hegaldiak Zagrebera | Vueling\nHegaldiak Zagreb -tik\nBisita ezazu Kroaziako hiribura eta goza ezazu hiriko ikuspegi ederrez.\nZagreb Kroaziako hiriburua da. Lurzoruaren maldak ikuspegi ederrak ahalbidetzen ditu hiriaren goiko aldetik. Igo zaitez oinez, tranbian edo funikularrean, baina batez ere, ez itzazu galdu!\nEkiozu bisitari Antzoki Nazional ikusgarria miresten edo fruta eta barazkien Merkatuari argazkiak ateratzen; Katedralaren ondoan dago. Ondoren, zeharka ezazu alde zaharra San Marcos Elizaraino heldu arte, kolorez beteriko teilatuarengatik atentzioa ematen duen eraikina da.\nZagrebetik gertu Plitviceko Lakuetako Parke Nazionala dago, baso zabal eta turkesa koloreko lakuak, ibai eta ur-jauzien artean lotuak batzuk, gozatzeko modua ematen duen paradisu naturala.\nErreserba ezazu orain zure hegaldia Zagrebera!


Microneedling-a (Dermapen-a) | IVANCE - Hablemos de Cirugía Estética\nMicroneedling-a (Dermapen-a)Dra. Olatz Alcelay2021-05-18T12:33:28+02:00\nMicroneedling teknika, lesio baten ondorioz, organismoak azala erreparatzeko duen ahalmen naturala martxan jartzen duen metodo oso eraginkorra da. Azalean zulaketa asko eta txikiak egitean oinarritzen da, hauek dermisera heltzen dira erantzun inmunea, uzkurdura eta kolageno berriaren sorkuntza suspertuz, azalaren zenbait funtzio normalizatuz. Egiten diren zauriak, mikrokanalak ere badira, eta hauetatik tratamenduan zehar erabilitako mantenugai topikoak sartzen dira gorputzera, azalaren geruza sakonenetara, bere eragina potentziatuz.\nMikroneedling prozesuak azaleko zelula berriak eta osasuntsuak sortzen ditu, minduta daudenak ordezkatuz, eta honen ondorioz, apliakzio desberdinak ditu. Zaharkitzearen zeinuak, zimurrak, orbainak eta ildaskak tratatzeko erabili daiteke, eta baita pigmentazio-arazoak, eguzkiaren ondoriozko arazoak, ilea galtzea eta beste hainbat arazo ere.\nDermapen-a microneedling-a gauzatzeko IVANCE-n erabiltzen dugun instrumentua iraultzailea da. 12 orratz ia mikroskopikoz osaturiko buru bat du eta motore bat ere bai, hau martxan jarritakoan segunduko 110 reboluziotara ibiltzen da eta azalaren gainean zulaketa txiki batzuen formarekin mikro trauma batzuk sortzen ditu. Bere efektua laser frakzionalen antzekoa edo hobeagoa da, hipopigmentazioaren edo hiperpigmentazioaren arriskurik ez du eta laserrek eskatzen duten berreskurapena ez du eskatzen metodo honek.\nGainera, Dermapen-a instrumentu zoragarri bat da azaleko zenbait substantzien efektua indartzeko. Tratamenduan zehar edo hau eta gero aplikaturiko edozein produktu azkarra da eta oso modu errazean xurgatzen du azalak, eta aplikazio topikoekin baino emaitza eraginkorragoak lortzen dira.\nDermapen-arekin azal leunagoa, elastikoagoa eta gazteagotua lortu dezakegu, azaleko arazo hauek nabarmenki hobetuz:\nadierazpen lerro meheak\naknearen ondoriozko orbainak eta orbain tratamenduak\n“ZURE AZALA NABARMENKI GAZTEAGOTZEKO MODU NATURAL BAT”\nZure azalaren birsortzeko ahalmenak erabiliz\nNabarmenki, azala gazteagotu, eta tenkotu egiten du.\nProduktu topikoen xurgaketa areagotzen du.\nPoroen, lerro meheen eta zimurren agerraldia gutxitzen du.\nOrbainen, aknearen eta ildoen agerraldia murrizten du.\nInoiz ez bezalako emaitzak, berreskuratzeko gutxieneko denborarekin.\nIvancen, aitzindariak gara teknika honen aplikazioan. Interesaturik bazaude eta informazioa gehiago nahi baduzu deituiguzu +34 943 297 588 telefonora edo eska ezazu doako konsulta bat inprimaki honetan. Tratamendu egokiaren plana egiten lagunduko dizugu, zure helburuak lortzeko eta, gainera, zure aurrekontuarekin bat etortzeko. Gure kontsulta Gipuzkoa Poliklinikan dago, Miramon Paseoan- 174- Donostia.\nDermapen versus Laser Frakzionala\nMikroneedling-a gaztekotze frakzionala bezala ezagutzen denaren adibide bat da, eta kontzeptu hau laser frakzionalen erabilerak zabaldu du. Laser frakzionalek beroa erabiltzen dute sistematikoki azalaren gainazaletik “frakzioak” ezabatzeko, eta ingurua ukitu ere ez du egiten. Azalean egindako zulaketa askoren efektuak, orbaintzeko erantzun positibo bat sortzen du. Inguruan ukitu ere egin gabe dauden azalaren esparruek zuloen fibroblastozko eta ama zelulaz osaturiko gordailu gisa funtzionatzen dute, beharrezkoak direnak alboko zaurien birsorkuntza gauzatzeko.\nDermapen-ak laser frakzionalaren emaitza antzekoak lortzen ditu, zulaketa efektu berdina gauzatzen du baina, laser frakzionalean beroak sortzen dituen albo-ondorioak alde batera utziz. Albo-ondorioak hauek izan daitezke:\nAzal pigmentatuetan mina\nInfekzioak, bereziki herpesaren birusarengatik.\nHanturaren ondorengo hiperpigmentazioa.\nHanturaren ondorengo hipopigmentazioa.\nLaserraren bidezko terapia azalaren koloraziora dago mugatuta eta, horren ondorioz, ez da gomendagarria azal iluna dutenentzat. Mikroneedling-a berriz birtualki segurua da azal mota guztientzat.\nBeste aukerarik ba al dago?\nDerma-rollers-ak dira Dermapen-aren aurrekoak. Hauek orratz fin batzuez inguraturik dagoen arrabol batean oinarritzen dira. Tratamenduan zehar, arrabola azalaren gainean errodatzen da, zulaketa txiki batzuk eginez. Eraginkorra den arren, arrabolaren efektuak orratza azalean angulaturik sartzea gertarazten du eta honek zauri epidermikoa handiagoa izatea eragiten du. Honek ez du emaitza kaltetzen baina mingarriagoa da eta berreskurapenerako denbora gehiago beharko du pazienteak. Gainera, bere diseinuarengatik, ezin dira esparru jakin batzuk tratatu eta ezta aurpegiko inguru estuak ere.\nZenbat tratamendu dira gomendagarriak?\nGazteagotzea gauzatzeko 4-6 tratamendu, beraien artean 4 asteko denbora-tartearekin.\nAknea eta zauriak, 6 tratamendu, beraien artean 6 asteko denbora-tartearekin.\nIldaskak, 4-8 tratamendu, beraien artean 4-6 asteko denbora-tarteareki\nTratamenduaren aurretik azala prestatu behar al dut?\nEmaitza ezin hobeak lortzeko Bitaminen, antioxidateen eta Resveratrolen tratamenduak gomendatzen dira, azala indarrarekin berreraiki dadin. Terapia egokiena gomendatuko dizugu\nZenbat denbora beharko dut emaitzak ikusteko?\nEmaitzak lehenengo tratamendutik ikus daitezke, baina behin betiko emaitzak 4-6 saioren ondoren ikusi ahalko dira (4-6 asteren artean). Zure azalak hobetzen jarraituko du 6-12 hilebetetan zehar, bereziki tratamenduaren ondorengo terapia gomendatua jarraitzen bada.\nMingarria al da tratamendua?\nGutxieneko sakonera duten tratamenduak ez dute minik ematen. 0,5 mm baino gehiagoko sakonera izango duten tratamenduetan beharrezkoa izango da anesteasi topikoa 15-40 minutu lehenago.\nNolakoa da berreskurapena?\nTratamenduaren ondorengo 24-48 orduetan aurpegian gorritasuna izan dezakezu. Paziente gehienak beraien eguneroko jardueretara itzultzen diren tratamendua gauzatu eta berehala. Makilaje arin bat aurpegian aplikaturik, lanera itzultzea errazagoa izango da.


Adingabe bati bere gurasoek edo legezko tutoreak atzerrira bakarrik edo beste pertsona batekin bidaiatzeko emandako baimena\nAdingabeen gurasoak (aita eta ama edo tutoretza duenak)\n* Derrigorrez udalean sinatu beharko dute baimena NANa erakutsiz\nE022 Bidaiatzeko baimena\nAdingabearen guraso ahala duten pertsonak, aita eta ama edo tutoretza duen/duten pertsona/k bertaratu behar dira udalera, beren nortasun agiriarekin eta, adin txikiak balu, horren NANrekin ere.\nFiliazioa eta guraso-ahala egiaztatzen duen Familia Liburua.\nBehin atariko langileak baimen eskaera osatuta, haurraren tutoreek sinatu beharko dute.\nAlkateak eta Idazkariak sinatzeko utziko da dokumentua eta hurrengo egunean, sinatu balute, eskura izango da dokumentua.\nEuropar Parlamentu eta Kontseiluaren erregelamendua, 2006ko martxoaren 15ekoa, zein\nEskaera udalean bertan, funtzionariaren aurrean, sinatu beharko dute haurraren ahala duten pertsona guztiek.\nAlkatearen sinadura jaso ondoren eskatzailearen etxebizitzara edo ikastetxera bidaliko da. Nahi izanez gero udalera hurbil daiteke eskatzailea.\nIndarrean dagoen NAN eta adingabearen baimena aurkeztea nahikoa den herrialdeak: Alemania, Andorra, Austria, Belgika, Bulgaria, Zipre, Kroazia, Danimarka, Eslovenia, Estonia, Finlandia, Frantzia, Grezia, Holanda, Hungaria, Irlanda, Islandia, Italia, Letonia, Liechtenstein, Lituania, Luxemburg, Mazedonia, Malta, Monako, Noruega, Polonia, Portugal, Erresuma Batua, Txekia, Eslovakia, Rumania, San Marino, Suedia eta Suitza.\nBaimenaren balio denboraldia 30 egunekoa da.


Hegazkiak – Page 3 – Centro Martioda\nArrano txiki baten askapena\nAzaroak 5ean arrano txiki (Aquila pennata) bat askatu genuen, zentrura abuztuak 24an sartutakoa. Heldu zenean animalia oso ahul zegoen, deshidratazioa eta hipotermia jota. Lehenengo egunetan ez zuela luzerako bizirik iraungo pentsatu genuen, ez baitzuen tenperatura bere kabuz mantentzen, baina, apurka apurka, tratamenduarekin, hobera egin zuen . Lehenago askatu nahi genuen, migrazio luzea egiten baitute hegazti […]\nZentrura sartzen diren sai arre(Gyps fulvus) gehienak urteko txitoak dira, bere kabuz moldatzen izan ez direnak. Normalean ahul agertzen dira edo aproposa ez diren lekuetan. Urriak 27an sai heldu baten bila joan ginen. Hegoa plastikasko boltsa batean harrapatuta zuen eta ezin zuen egan egin. Animalia nekatuta zegoen eta apur bat argal, baina ez zeukan ezer […]\nUrriak 28an Basahate (Anas plathyrryncos) bikote bat askatu genuen Argantzon ikastolako ummeekin La Puebla de Arganzon-en dagoena. Biak irailan ingresatuta eta Gasteiztik etorrita, ahul samar sartu ziren. Hilabete luzea gurekin pasa ondoren askapena haien sasoi hoberenean egin genuen.\nSai arrea askatzen dugu\nAsko gustatzen zaigu bertan ditugun animaliak askatu ahal izatea. Are gehiago toki polit batean bada eta lekuko bizilagunak etortzen badira ikustera. Hau guztia gertatu zen sai arre (gyps fulvus) hau askatu genuenean. Sai gaztea, ahul sartu zen zentrura iraileko azkenengo astean eta urriak 21ean askatu genuen. Hemen bideo batzu\nUrriak 3an gurera txiliporta txikia (tachybaptus ruficollis) sartu zen ibai baten ondotik hartutakoa. Txiliporta txikia uretako hegazti txikia da, urpean sartzen dena janaria aurkitzeko. Araban nahiko arrunta da baina zentruan ez dira askotan sartzen. Hemen daukaguna desorientatuta zegoela dirudi, aurtengo gaztea apur bat ahul zegoena. Hemen, janaria ematen ari diogu eta laster askatu ahal izatea […]\nUrriak 8an hontz zuria (tyto alba) bat askatu genuen . Askapena, teilatu berria zuen lastategi batean egin genuen. Lekua primerakoa zen. leku pila zeukan ezkutatzeko eta lehioak sartu eta ateratzeko. Azkenean erabakia, berea izango da, bertan geratu ala joan, baina, benetan lekua oso hontz-friendly zela.


“Los ríos de Alice” kontsoletara iritsiko da Wii U gailurako bertsio batekin - SPRI\n“Los ríos de Alice” kontsoletara iritsiko da Wii U gailurako bertsio batekin\nBilboko Delirium Studios-en Los ríos de Alice bideojokoa kontsolen mundura iritsi da eta irailaren 24tik aurrera Wii U dispositiboarentzako bertsioa eskuratu ahal izango da Nintendoren Europako eta Amerikako eShop-ean. Bideojokoa 2013an kaleratu zen sakelako eta tabletetarako bertsioan\nBilboko Delirium Studios-en Los ríos de Alice bideojokoa kontsolen mundura iritsi da eta irailaren 24tik aurrera Wii U dispositiboarentzako bertsioa eskuratu ahal izango da Nintendoren Europako eta Amerikako eShop-ean. Bideojokoa 2013an kaleratu zen sakelako eta tabletetarako bertsioan. Bilboko estudioaren proiektu pertsonal bat da, Pequeño Salto Mortal disko etxearekin lankidetzan sortua. Jokoak Vetusta Morla taldearen musikan inspiratutako unibertso oniriko bat erakusten du, ilustrazio zainduak eta garapen pausatua eskaintzen ditu eta abentura grafikoa, puzzleak eta logika-jokoak nahasten ditu.\nEstudioak jokoaren bertsio zabaldu bat merkaturatuko du Nintendoren kontsolarentzat, sakelakorako bertsioak ez zituen hainbat nobedaderekin. Arturo Monederok, Delirium Studios-eko zuzendari sortzaileak azaldu duenez, “ez genuen jokoa zuzenean pasa nahi dispositibo batetik bestera, eta horregatik aprobetxatu dugu zenbait hobekuntza sartzeko: pantaila estra bat eta Vetusta Morla taldearen kantu berri bat”, “oraingoan hobeto tratatu ditugu grafikoak, HDn baitaude, eta musika ere bai, joko esperientzia atseginagoa izan dadin”.\nDelirium Studios-eko lantaldeak Wii U kontsola aukeratu du errazago sartzeko Estatu Batuetako eta Japoniako merkatuetan, nahiz eta aurrerago merkaturatuko duten azken horretan. “Ia ezinezkoa da sakelakoaren bidez ikusgarritasuna lortzea Estatu Batuetan, baina Wii U erabiliz askoz gehiago nabarmendu gaitezke eta gainera kontsola horrek ez dauka “Los ríos de Alice” jokoaren estiloko abentura grafikorik” esan du Arturo Monederok. Estudioak PC eta Mac sistema eragileentzako bertsioak ere merkaturatuko ditu urtea amaitu baino lehen.\n“Los ríos de Alice” kaleratu zenetik jokoak sari eta aitortza ugari jaso ditu, esaterako musika onenaren eta zuzendaritza artistiko onenaren sariak Gamelab Sarien VII. edizioan (2014), eta harrera bikaina izan du jokalarien artean. “Hasieran geuretzat egin genuen jokoa, beti egin nahi izan genuen zerbait zelako, eta formatuagatik uste genuen ez zela asko salduko, baina estudioaren arrakasta handiena izan da” azaldu du zuzendari sortzaileak. Denbora honetan ordainpeko 14.000 deskarga izan ditu, jokoaren soinu bandaren 7.000 unitate fisiko saldu dira eta Spotify plataforman 11 milioi erreprodukzio baino gehiago izan ditu.


Euskal Herria Bildu - Babes sozialaren sistema\nBabes sozialaren sistema\nMurrizketen eta erasoen aurrean, eskubide sozialen defentsa tinkoa\nDBE-n egindako murrizketetan atzera egiteko aurkeztu genuen lege proposamenaren testua eta eztabaida (2014ko otsaila)\nGaur egun dugun babes sistema ona eta beharrezkoa da. Baina 2008tik Gizarteratzeko eta Diru Sarrerak Bermatzeko Legea onartua zenetik, gure jendartean aldaketa ugari izan dira: arrakala soziala gero eta nabariagoa da; babes sistema horretatik kanpo hainbat kolektibo geratzen dira; eta azkenik, sistema horrek eraso eta murrizketa asko pairatu izan ditu.\nMurrizketa horien artean nabarmentzekoak dira 2011n Alderdi Sozialistak eta Alderdi Popularrak Gizarteratzeko eta Diru Sarrerak bermatzeko Legean eragindakoak. Horiek milaka pertsonak diru sarrerarik gabe utzi dituzte eta, berez, prestazioaren izaera subjektiboa kolokan ipintzen dute.\nEH Bilduk, behin baino gehiagotan murrizketa eta aldaketa horiek indargabetzea proposatu du, 2014an aurkeztu genuen lege proposamenarekin, adibidez. Proposamen horiek helburu bikoitza izan dute: egindako murrizketak indargabetzea eta gaur egun sistematik kanpo geratzen den kolektiboari arreta ematea, babes sistema indartzearekin batera, eragileen aldarrikapenekin bat eginez.


40 kale-argi hondatu eta argi gabe geratu dira - Antzuola - Goiena.eus\n40 kale-argi hondatu eta argi gabe geratu dira\nMaider Arregi 2018-07-20 09:42\nIbarre, Antigua eta Errekalde auzoetako farolek kalteak izan dituzte. Guztira, 40 kale-argi hondatu dira eta auzo horietako kaleak argi gabe egon dira zenbait egunetan. Gaurko, farol guztiak martxan edukitzea da udal brigadaren asmoa.\nAntzuolako jaien aurreko asteburuan, elektrizitate-piko handi baten ondorioz, herriko 40 farolen argiteria sistema erre egin zen. "Gertatu daitekeen kalterik handiena izan du elektrizitate sistemak; argiteria sistema hondatu egin da", azaldu du brigadako kide Garikoitz Llobregatek.\n"Antzuolan urtean sei farol hondatzen dira, eta 70 bat bonbilla. 40 farol konpontzeak materialean soilik lau mila euro pasatxoko kostua dauka". Kaltea zerk eragin duen jakiteko, baina, garrantzitsua izango litzatekeela data horietan norbaitek bere etxean kalterik izan ote duen jakitea gaineratu du. "Etxean kaltea jasan badu herritarren batek, mesedez, udaletxean jakinarazi dezala; ez dakigu ekaitzaren ondorioa den edo kanpoko zerbait izan den".\nKale-argiteria konpontzeko lanak Ibarre auzoan abiatu zituen pasa den astean udal brigadak. Izan ere, ilunen geratu zen auzoa izan zen. "Lehentasuna Ibarre auzoak izan du. Farol gehiago erre ziren eta gunerik ilunena bilakatu zen". Hala, pasa den asteko eguenerako martxan zeuden farol guztiak Ibarren.\ndaude Antigua eta Errekalde auzoetako biztanleak kezkatuta eta arduratuta egon dira. "Egun asko pasa ditugu argirik gabe. Errekalde auzoraino oinez joateko zailtasunak izan ditugu; ez zen ezer ikusten", kontatu dio GOIENAri Errekaldeko auzotar batek. Emilio Picos Fariñas Antiguako ermitaren atzealdean bizi da. Kale-argi batek bete-betean argiztatzen du bere etxe aurrea eta ataria. "Nire etxeko ataritik elizara joateko eskailerak ditugu eta ez genuen ezer ikusten. Elizako atariko argiak ere ez du funtzionatu. Ia 15 egun egon gara argi gabe. Eskerrak argi txiki bat dudan sarreran. Baina orain farol berria jarriko digute, eta pozik nago. Lehengoa zaharra zen; argi gutxi zuen".\nKale-argiteriaren sistema, kiskalduta\nArgazkian ikusten den bezalaxe, kiskalduta geratu da kale argiteriaren sistema, muina. "Elektrizitate-piko oso altua izan da. Horrek bonbillak lehertu izana ere eragin du. 40 farolen erreaktantzia, hau da farolen sistema, kiskaldu egin da", azaldu du brigadako langile Llobregatek. Eskuz, eta banan-banan aldatu beharreko lana izan du.


Asteburuko nazioarteari begirada. - zaldilasterketak.eus\nAsteburu mamitsua dugu Europan zehar eta gainbegirada on bat merezi duela erabaki dugu. Irlandan urteko astebururik garrantzitsuena, Ingalaterran azken klasikoa eta Frantzian osoa Arc de Triompheko meetingari begira. Hona hemen lasterketa bakoitzaren analisia.\n16:35 ST.LEGER (Doncaster, GB)\nMunduko lasterketa klasikorik zaharrena (1776) eta luzeena da 2921 metrorekin. Azken urteetan behera xamar erori da eta aspalditik gutxi izan dira Koroi Hiruikoitza (Gineak-Derby/Oaks-ST.Leger) lortzeko aukerekin iritsi diren zaldiak, batzuetan aurretik aukerarik ez zelako edota aukera zutenek paso egin zutelako. Denboraldi arraro honetan ere hau izango da kasua. 4 faborito ageri dira besteen gainetik eta nahiz eta 8.PYLEDRIVER izan sendoena itxura batean, 5.HUKUM da guri gehien gustatzen zaiguna. Oso zaldi berria da 4 lasterketarekin bakarrik eta guztietan aurrera pausu handiak eman ditu, azkenekoan kemen handia erakutsiz. Hobekuntzarekin jarraitzen badu, garaipena berea izango da. 9.SANTIAGO irlandar Derbyko garailea ageri zaigu ere faboritoen artean, Goodwood Cup-ean (3200m) iraupen handiko zaldi zaharren aurka dotore aritu eta gero.\n16:10 MATRON (Leopardstown, IRE)\nLasterketa honen benetan edizio ona aurtengoa. 1G mailako behorrak, goraka datozen gutxi batzuk aurkituko dituzte. Benetako 1G maila dutenen artean 9.PEACEFUL da ziurtasun handiena sortzen diguna miliako distantzian. 5.FANCY BLUEtaz askotan hitzegin dugu hemen baina distantzia motz egin dakioke. Johnny Murtagh idoloaren bikotea 4.CHAMPERS ELYSEES eta 6.KNOW IT ALL,goraka datoz eta asko poztuko ginake edozeinek irabaziko balu. 3.ALBIGNA ez dirudi iazko denboraldiko berdina denik baina bere mailarik onenera bueltatuko balitz…\nZubietaTip: 9 PEACEFUL\n17:10 IRISH CHAMPION\nGure ustez Europako lasterketarik garrantzitsuena 2000 metrotan. Tarteka urteko lasterketarik onena bezala izendatzen da ofizialki eta aurtengoa ere goi mailakoa izango da. Aurten lautik lau garaipen pilatu ditu 1.GHAIYYATHek eta zaila dirudi bere distantziarik gogokoenean gainditua izatea. Dubawiren semeak erritmo altuegia ezarri ohi du bere aurkarientzat eta berriz ere taktika berarekin zelairatuko da. Irlandan egonik, O’Brienenak izango dira aurkaririk gogorrenak, noski. 5.MAGICALek bost 1G pilatu ditu bere sendotasunari esker eta 2.JAPANek aurten ezin izan dio eutsi iaz emandako gorakadari baina zalditegiko lehen jockeya eramango du gainean, seinale ona. 4.SOTTSASS frantziarrak antzeko urtea darama baina honen kasuan, denboraldi osoko helburu bakarra Arc de Triomphe da eta berau prestatzera dator hona, lasterketa onak eta txarrak tartekatuz aurten.\nZubietaTip: 1. GHAIYYATH\n14:00 PETIT COUVERT 3G (Longchamp)\n1000 metrotako lasterketa bat, Prix l’Abbaye baina hiru aste lehenago. Tarteka ikusten dugu lasterketa honetan hurrengoan l’Abbayeko garailea izango dena, iaz edo 2015ean bezala. Kasu horietan sprinter ingelesak izan dira beti eta aurtengoan bakarra egongo da irteeran 8.LADY IN FRANCE. Ez dirudi otso beldurgarria izan daitekeenik eta frantziarren urtea izango dela esango genuke. 3.WOODED maila gorenean lehiatzen ohituta dago eta kalitate handienekoa dirudi, nahiz eta distantzia luzexeagoten aritu arren. Mauri Delcheren 4.COEUR DE PIERRE goraka dator Quinté handikap boteretsu bat irabaziz. Sendotasuna eta forma ezinhobean iritsiko da zitara, frogan jartzera bere kalitatea. Gutxienez kokapenak borrokatzen ikusten dugu. Lasterketa honetan Guillermo Arizkorretaren 5.BLUEBERRY azaltzen zaigu eta nahiz eta balorerik baxuenarekin azaldu, ez dugu uste azkena izango denik. Hala ere, garaipenerako borrokan lehiatzea zailegia ikusten diogu, Meydanera joan aurretiko balorearekin ere.\nZubietaTip: 4. COEUR DE PIERRE\n15:50 G.P.PARIS (Longchamp, FRA)\nEgutegiaren 2020ko berrantolaketan bere tokia hartu du Prix Nielen ordez. Aurtengo edizioak, 3 urtekoen panoramari argi pixka bat jartzen lagunduko ote digu? Izan ere bere parte hartzaileen artean zalantza asko jarrita daude, 9.SERPENTINE derbywinner-etik hasita. Kritika eta zalantza handiak jaso ditu aurtengo Derbyak eta hemen azaltzen zaigu lasterketa horretako garailea, ordutik lehiatu gabe. Derbyan emandako balorea errepikatu ezkero edo gutxienez gertu egoteko gai bada, garaile sendoa izan beharko luke hemen ere, G.P.Pariseko aurkariak balore horretara gerturatu ere egin ez bait dira. 5.IN SWOOP gertutik jarraitu beharra dago, Alemaniar Derbyan (1G) performance oso ona burutu bait zuen, bere hirugarren lasterketa soilik izateko. Ea bien artean Arc de Triompherako hautaga berriren bat azaltzen zaigun!\nZubietaTip: 9 SERPENTINE\n16:10 FLYING FIVE (Curragh, IRE)\n1000 metroko sprinta. Iazko Prix Petit Couvert eta Prix l’Abbaye bikoa lortu zuen 5.GLASS SLIPPERSi zertxobait kosta zaio puntua hartzen aurten baina BATTAASH handiaren aurka gutxi egin daiteke eta haren itzalpean egotea ere ez da meritu makala. Goraka dator eta hemen ez da munstroa egongo. Fijo.\nZubietaTip: 5. GLASS SLIPPERS\n16:17 G.P. BADEN BADEN (Iffezheim, GER)\nTarteka Arc de Triompheko garailea eman du lasterketa honek (Marienbard 2002, Danedream 2011) baina aurten ez dirudi horrela izango denik. Hala ere begibistan izango dugu.\nZubietaTip: 3 QUEST THE MOON\n16:35 VERMEILLE (Longchamp)\nEmeen txanda Longchampeko 2400 metroetan. Arc de Triomphera begira baino, lehen 1G garaipenaren bila lehiatuko dira ia denak, 9.EVEN SO izan ezik. O’Brienena Irlandar Oaksa eskuratzetik dator, hori bai balore nabarmenik behar izan gabe. 6.RAABIHAHren azken lasterketa ikusgarria izan zen eta aurretik Prix Dianen (1G) garaipenerako lehian izan zen, lasterketa osoa kanpokaldeko ibilbidetik egin arren, eta hori heriotz zigor bat izaten da Chantillyn. Historikoki 3 urteko emeen mesedeko lasterketa izan da baina azkenaldian “zaharrek” ere garaipenak lortu dituzte eta aurten Aga Khanen 2.TARNAWA azaltzen zaigu. Iaz oso estimu handian izan zuen bere entrenatzaileak nahiz eta mailarik gorenean emaitza onik ez lortu. Aurten, helduago azaldu da bere lasterketa bakarrean, Even So-ren Oakseko bigarrenari errex gailenduz 4,5kg-ko aldea emanez.\nZubietaTip: 10 TARNAWA\n16:40 MOYGLARE (Curragh)\nGutxitan lastertukako 2 urteko emeak. 8.PRETTY GORGEUS faborito logikoa da egundoko erakustaldia eman ondoren Debutante Stakesen (2G). Sorpresa bat bilatuz, 6.MOTHER EARTH “beteranoa” ageri zaigu. Debutante Stakesen erremate kementsua erakutsi zuen eta hemen J.A.Heffernan-en (noizbait zaldia banaiz, Curraghen bera gida nazala) laguntzaz ez dute inoren akatsik barkatuko.\nZubietaTip: 6. MOTHER EARTH\n17:10 NATIONAL (Curragh)\nIrlandako 2 urtekorik onenek (ugarienak alegia) mehatxuzko bisita bat jasoko dute, 7.MASTER OF THE SEAS “ingelesarekin”. Bi garaipen entzutetsu pilatu ditu, azkena 2G mailan. Irlandara bidaiatzeko adorea dutenerako, estimu handia diotelaren erakusle (horregatik izen hori?). Irlandarren artean aukera polita dutenak banan banan aipatzeko tokirik ez eta horietako batekin geratzekotan, 1.BATTLEGROUND Found-en semea aipatuko dugu.\nZubietaTip: 1. BATTLEGROUND\n17:10 FOY 2G (Longchamp)\nErritmoa nork markatuko duen ikusteko dago, tropeleko atzekaldean bidaitzeko zale asko bait dago 6 lehiakideen artean. Faboritoenak distantzia luzeagoetan ohituak daude edota “benetako” lasterketa bat beharko dute azken metroetan bere erritmo aldaketa gailentzeko. Pena izango litzateke 4.STRADIVARIUS handiak Arc de Triompherako egin nahi duen froga (distantzia luzeagotan ez du aurkaririk izan azken urteetan) ikusterik ez bagenu erritmo motel baten ondorioz. Patxadaz ikusteko lasterketa izango da, pronostiko zailekoa.\nZubietaTip: 1 WAY TO PARIS\n17:40 IRISH ST.LEGER (Curragh)\nIrlandar 1G merkeenetakoa izan daiteke, hori esaterik badago behintzat. Faborito argirik gabeko lasterketan, bihotzak 2 FUJAIRA PRINCEren alde egiteko eskatzen du. Urtebete lesionaturik igaro ondoren, Roger Varianenak bi garaipen pilatu ditu Ingalaterrako handikap garrantzitsuetan, azkena Ebor-a izanik, guztietan onena. Molde bereziko zaldia da. Eusti Fuajira!\nZubietaTip: 2. FUJAIRA PRINCE


Zubillagatik Kurtzetxora bitarteko bidegorriak Madalena gasolindegi inguruan izan duen proiektu aldaketa dela eta, hasieran desjabetzea aurre ikusten ziren 7 lursail ez dira hartuko. — Berbia\nZubillagatik Kurtzetxora bitarteko bidegorriak Madalena gasolindegi inguruan izan duen proiektu aldaketa dela eta, hasieran desjabetzea aurre ikusten ziren 7 lursail ez dira hartuko.\nGuztira, 3.127 metro karratu desatxiki dira.\nBerez, pasa den urrian erabaki zuen Diputatuen kontseiluak Zubillaga eta Kurtzetxo bitarteko bidegorri proiektua aldatzea. Fagor inguruko errotonda inguruan errepide azpiko pasabidea egitea aurre ikusten zen baina zituen zailtasunak kontutan hartuta eta zenbait hodi bertatik bideratzen zirela kontutan hartuta, bidegorriaren ibilbidea eta ondorioz proiektua aldatzea erabaki zen. Bertatik bertara ikusi daitekeenez, Zubillagatik datorren bidegorria, errepidea jarraituz Madalenako gasolindegiaren aurrealdetik bideratzen ari dira. Gero, errekari paralelo, errepidea, azpitik zeharkatuko du Madalena auzo bidera irteteko.\nTrazatu aldaketa honek, hasiera batetan hartu beharreko lursail batzuei eragingo die. Horien desafektazio edo desatxikitze oharra, abenduan argitaratu zen Gipuzkoako Aldizkari Ofizialean. Aldi berean, lur jabeei, jakinarazpena bidali zitzaien. 7 dira esan bezala, desatxiki diren lur sailak. Guztira, 3.127 metro karratu.\nLur sailik handiena, Udalaren jabetzapekoa da, kasik 1.900 metro karratuko lursaila. Baina beste hainbat jabe partikularrekin batera, foru aldundia beraren Eusko Jaurlaritzaren terrenoak ere desafektatu dira. Guztiak, desjabetzea aurre ikusten zen, baina esan bezala, trazatu aldaketak libre utzi ditu eta ez dira desjabetuko.


Buletina 2016-12-16 — dantzan.eus\nHemen zaude: Hasiera › Buletina › Buletina 2016-12-16\nIparraldeko dantzarien testigantzak Mintzoak atarian\nIpar Euskal Herriko ahozko memoriaren Mintzoak ataria sareratu du Euskal Kultur Erakundeak. Bertan 2007-2009 urteetan egindako elkarrizketetatik zenbait pasarte sareratu dituzte, horietako asko dantzariei egindakoak eta dantzaren ingurukoak. Interes handiko elkarrizketak dira asko. Adibidez, ho...\nZuberoako Maskaradak 2017 egutegia\n2017ko maskaraden lehen agerraldia u rtarrilaren 22an abiatuko dute Pettarra eskualdeko 5 herritako gazteek. Zu beroako Jauna elkarteko kideak dira maskaradak plazaratuko dituztenak, Ezpeize-Ündüreine, Ürrüstoi-Larrabile, Ainharbe, Onize Pea eta Mitikile herrietako gazteak hain zuzen ere. ...\nArgazki galeria: Escamot català taldearekin dantzaldia\nZe giro ederrean eman genuen dantzaldia Kataluiniako Escamot català taldearekin! Itzela! Hogeita piku laguneko taldea etorri zen Kataluiniatik Euskal Herrira abenduko zubi-pasako txangoan. Batzuk musikariak, beste batzuk abeslariak... guztiak plazako dantzariak. Hiru egun, hiru dantzaldi: Iruñean...\n"Nork esan du Olentzero soilik gizona izan daitekeela? Zergatik utzi behar dugu emakumea Mari-Domingiri eman diogun laguntzailearen bigarren plano horretan eta ez da izanen emaztea Olentzero bera?" Galdera horiekin plazaratu zuten orain bi urte Iruñean emakume Olentzeroa Duguna dantza talde...\nDonostia: Urrezko domina 2016 Ezpata-dantza\nRamon Saizarbitoria idazleak jaso du atzo Gipuzkoako Urrezko Domina. Ohi bezala, Gipuzkoako ezpata-dantzarekin egin zaio harrera omenduari, Gipuzkoako Foru Aldundiaren atarian. Gipuzkoako hainbat herritako ezpata-dantzariek osatu dute ezpata-dantza, izan ere Argia dantzari taldearen zuzendaritzapea...\nJosetxo Goia Aribe: 5 Aurresku's\nJosetxo Goia Aribe musikari eta sortzaile nafarraren proiektua da "5 Aurresku's" izeneko bideoa hau. Aurreskuaren bere interpretazio librea egin eta ondoren ibilbide desberdineko bost dantzariri eskatu zien dantzatzeko. Horixe da bideo honetan jaso duena. Tradizioa eta sorkuntzaren inguruan gogoeta...\nAizarna: Oilasko biltzea 2016 Aurreskua\nGoizean goiz hasita, baserriz baserri oilasko biltzen aritu ondoren, soka-dantza egin zuten Aizarnako gazteek herriko plazan. Aurreskularia salbu, dantza-taldeetan aritu gabeko herritarrek osatzen dute soka eta interpretazio librean dantzatzen dute. Irudiak: Amaiur Aristi. Aizarna, aurreskua, 2016-...\nEzpalak 2016 San Martin ezpata-dantza\nMaritzuliren ekimenez, Biarritzen San Martin festetan egiten dituzten dantzak erakutsi zituzten Iruñean. San Martin ezpata-dantza. Irudiak: Arantza Uriguen. Ezpalak jaialdia, Iruñea, 2016-05-28. ...\nZarena Zarelako sur scène avec une nouvelle création\nNaiz 2016/12/15 Gehiago irakurri →\n"Hatsa" dantza ikusgarriaren aurkezpena Donapaleun\nEke 2016/12/15 Gehiago irakurri →\nHilabete bat ments da maskaraden hasteko!\nXiberoko Botza 2016/12/16 Gehiago irakurri →\nOskarbi dagoen zeruko ekaitza\nNontzeberri 2016/12/13 Gehiago irakurri →\nJosetxo Goia-Aribe reinventa el aurresku desde la frescura, el riesgo y la sensualidad\nNoticias de Navarra 2016/11/25 Gehiago irakurri →\nDantza mota desbardinek arrakasta düe Dantza Bideoak alkartearekin\nXiberoko Botza 2016/12/13 Gehiago irakurri →\nMercedes Mendive eta Janet Iribarne euskal kultura eta dantza sustatzen ari dira Nevadan "Ariñak Project" egitasmoarekin\nEuskalkultura.com 2016/12/12 Gehiago irakurri →\nEste ha sido el inmejorable ambiente festivo que se respiraba esta mañana en Durango\nDurangaldeko Telebista 2016/12/10 Gehiago irakurri →\n2016/12/14 Gehiago irakurri →\nTxindurri Dantza eta Txistu taldea on Horra, horra, gure Olentzero!


Mendi lasterketa: 2010-12\nEHUNMILAK 2011 - Izen ematea martxa onean!\nEHUNMILAK 2011ko izen ematea aurrera doa. Jadanik hilabete igaro da izen emate epea ireki zela, eta Ehunmilak-en 79 bat parte hartzaile daude, Goierriko bi handietan berriz 15.\nIosu Elejalde eta Iosu "Mantxale", zuek bai gogorrak!\nAnoak janariz eta edariz gainezka! Goserik behintzat ez degu pasatzen!\nXavi Jazkue ganiako bidean. 2011ann ere badator!\nTrikitilariak Zargoaten (Elgoibar) animatzen. Mila esker!\nElgoibarren bizi den Jose Luis Diez, ea datorren urtean elkar ikusten dugun, makina!\nKarakateik (Elgoibar) dagoen ikuspegia; ezkerrean Udalaitz eta eskuman Anboto.\n"Fali", Tolosako anoan, irailean Tor de Geants-en parte hartu zuen, 336km-ko italiar proban!\nBeasainen eginiko azken bilerako (2010-11-25) gai aipagarrienak hauek izan ziren:\nEhunmilak-eko lehen partea ( Beasain - Amezketa ) ordu muga batzuk txikitu egin dira, parte hartzaileak arinago joan daitezen, eta nolabaiteko galbae bat egiteko; bigarren zatia ( Aralar-Aizkorri-Beasain ) aldiz, ordu mugak zabalagoak dira. Ordu kopuruak beti ere iazkoak bezala mantentzen dira: Ehunmilak-48 h / G2H-30 h.\nParte hartzaileek proban izen ematerakoan araudi bat jarraitu beharra dute, eta epaileek esaten dutena bete behar dute. Hau da, parte hartzaile batek probako araudi baten kontra egiten badu, epaileak probatik kanpo utzi dezake. Adibideak:\n-Parte hartzaileak kanpoko laguntza jaso ezkero. Parte hartzailearen jarraitzaileek laguntza ematea: jana edo edana, masajeak, lo egiteko tokia ...\n-Parte hartzailearen osasun egoera larria bada. Kasu honetan kontroleko medikuak parte hartzailearen osasun egoeraren berri probako epaileari emango dio eta azken honek erabakia hartu. Kontrolean medikurik ez balego, Gurutze Gorriko herizainak txostena egiteko ahalmena izango du.\nArautegiak ere aipatzen du parte hartzaileek oinarrizko materialea eraman behar duela, eta probako epaileek materiale hori ikuskatu dezaketala. Datorren urterako kontrolak areagotu egingo dira, bai irteera eremuan, bai anoetan, bai kontrol mugikorrak ibilbidean zehar.\nBestalde, arautegiaren kopia bana ano edo eta kontrol eremu guztietan egongo da.\n-600 parte hartzailerentzat kupoa egongo da probakoitzean ( Ehunmilak / Goiherriko 2 handiak ).\n-Markaketa: Balizak: erabili ziren 6.000 balizatik 4.500 berreskuratu dira, baina 1.500 desagertu. Diru galera da, eta ahal bada denak berreskuratu behar dira.\n-Ibilbideko eremu bereziak: toki batzuetan markaketa zehatzagoa izango da, adibidez Aralarren, hari bat jartzeko asmoa dago, bertatik parte hartzaile batzuk gauez igarotzen dutelako, behe lainoa sartu ezkero galtzeko arrisku handia dagoelako, eta parte hartzaileen nekeak erreflejoak zailtzen dituelako. Beraz, haria parte hartzailearentzat baliza mota egokiena jotzen da.\n-Aldaketak: ibilbideko toki batzuetan aldaketak egiteko aukera proposatu zen, beti ere distantzian eta desnibelean gora-behera handirik ez badu suposatzen. Adibidez:\n-Elgoibarren, Irukurutzetatik Azkaraterako jeitsieran, hasieran dagoen malda malkartsua sahiesteko beste pista bat erabiltzeko aukera.\n-Sasietan, ibilbide zatar bat sahiestu behar da ( gas-bidea, errepidea, ... ) eta piñadi baten erditi pasatzea proposatu da, bertako sasiak garbituz.\n-Ibilbide alternatiboa: oraingo bileran ez zen hitzegin, baina gogoratu beharra dago aurrekoan ( 2010-10-23 ), Aralarren bide alternatiboa egongo dela aipatu zela, baina berau erabili ahal izateko lehen parte hartzailetik hasita izan behar da. Hau da, lehen parte hartzailea pasatzen den tokitik beste guztiek pasatu behar dute.\n-PARTE HARTZAILEAK: bakoitzeko 120 ( Ehunmilak )/ 75 ( G2Handiak )\n-POSTPRODUKZIOA: probako irudi batzurekin DVD bat montatu da, materiale hau udaleei igorriko zaie probaren aurkezpen gisa, eta horretaz gain memoria bat ere helaraziko zaie.\n-DORSALA: hobetu beharra, parte hartzaile batzuk apurtuta ekarri baitzuten helmugara.\n-SARIAK: iaz ez zen txapelik egon, aahaztu egin zitzaigun! aurten bai!\nEgilea: Mendi lasterketa ordua: 15:18 iruzkinik ez:


Finalaurrekoetarako txartelak, Aitor Sarriegi eta Jon Martinentzat - GARA\nIndartsu, seguru eta erregular aritu dira Jon Martin eta Aitor Sarriegi asteburuko Gpuntuaren final laurdenetako bi hitzorduetan, Idiazabalen eta Hondarribian hurrenez hurren. Puntuazio berdina lortu dute, gainera, batak zein besteak: 494 puntu. Horrenbestez, finalaurrekotarako txartela ziurtatu dute Villabonan 501,5 puntu lortu zituen Beñat Gaztelumendiren eta Oñatin 502 puntu lortu zituen Jexus Mari Irazurekin batera. Datorren azaroaren 6an, igandean, jokatuko da Azpeitiko Izarraitz pilotalekuan final laurdenetako azken saioa. Hitzordua 17.30ean jarrita dago.\nAtzoko saioari dagokionez, Idiazabalgo pilotalekua leporaino bete zen, 700ren bat lagun bildu zirelarik. Sarrera guztiak salduta zeuden final laurdenetan ohikoa izan den eran. Emaitzak, ezusteren bat tarteko, hauexek izan ziren: Jon Martin (494), Nerea Elustondo (474,5), Uxue Alberdi (461), Ainhoa Agirreazaldegi (468,5), Felix Zubia (482) eta Oier Aizpurua (457).\nEgin beharreko lanen artean berrikuntzak izan dira aurtengo edizioan, eta final laurdenetan lanaldi hauek egin behar dituzte bertsolariek: binaka gaia emanda, sei puntuko motzean hiruna bertso; binaka gaia emanda, hiru puntuko koplan seina kopla; binaka gaia emanda, zortziko handian hiruna bertso; bakarka gaia emanda, nahi den doinu eta neurrian hiruna bertso; eta, azkenik, kartzelan, binaka gaia emanda, hamarreko txikian hiruna bertso.\nGogotsu, bozgoran hasi ziren sei bertsolariak lehen agurretatik bertatik. Idiazabalen kantatzeko pribilegioaz gozatzera, Thelma eta Louisenak gainditzera, Illunberainoko trenari jarraiki, bertsoekin bihotzak sendatzera, indarrez eta «letxian», zaharrenaren konfiantzarekin eta txikienaren freskurarekin zetozela egin zuten aldarri seiek.\nBakarkako saioan, Nerea Elustondok, nerabe arlotearen paperari ondo atxikita, gai honi heldu zion: «Berriro ere zure gurasoei dirua lapurtu eta kalera zoaz». Uxue Alberdik ohiko duen sentiberatasunetik abestu zuen -12 urte bete zuen alaba ez zitzaion telefonoan jarri nahi-, Jon Martinek lanaldi txukuna egin zuen hitz-jokoetan maisutasunez -«Gurasoen ezkontza eguneko bideoa ikusten ari zara; ezin izan diozu negarrari eutsi» gaia zuen-, Felix Zubiak entzuleen txaloak ederki bereganatu zituen -«Gurpildun aulkian gaur irabazi duzu lehenengo lasterketa» zuen gaia-, Oier Aizpurua zarauztarrak irakasle arduratu eta arduratsuaren rola zizelkatu zuen -«Irakaslea zara; zure mahai gainean ohar hau azaldu da: `Argi ibili'»- eta Ainhoa Agirreazaldegik gai gogorrari aurre egin behar izan zion -«Zuk gehien maite duzun pertsona bere burua suntsitzen ari dela ikusten ari zara»-. Aita depresioduna duen alabaren papera aukeratu zuen elgetarrak eta sentiberatasun handiz osatu zituen hiru bertsoak.\nSarriegi, sendo Hondarribian\nBestalde, larunbatean Hondarribiko Jostaldi pilotalekuan jokatu zen saioan ere jende ugari batu zen sei bertsolarien lana jarraitzeko -600 lagun, antolatzaileen arabera-. Saio osoan zehar sendo aritu zen Aitor Sarriegi, bai arrazoiketan bai bertsoaren joskeran. Bera izan zen puntu gehien batu zituena: 494. Gainontzekoak, beraz, puntuazio-dantzaren arabera pasako dira. Horrela geratu zen puntuazioa Hondarribiko saioan: Alaia Martin (481), Iñigo Izagirre (471,5), Amaia Agirre (478,5), Nahikari Gabilondo (467,5) eta Haritz Casabal (440,5).\nGogotsu, bozgoran hasi ziren sei bertsolariak lehen agurretatik: irribarre eta bihotzak konkistatzera, «alarde mistora», bigarren «kontrola» gainditzera, haur garaiko nahiak betetzera, beldurrak ahaztuta saio izugarria egitera zetozela egin zuten aldarri seiek ere. Bakarkako lanetan txukun aritu ziren -Aitor Sarriegik txirrindulariaren rola hartu eta maisutasunez osatu zituen hiru bertsoak- eta kartzelako saioan gai honi heldu behar izan zioten: «Senideak zarete: beti moldatu izan zarete ondo elkarrekin, baina orain, gurasoak hil eta ondasunak banatzen hastean, erabat okertu da bion arteko giroa».


Beldurrak, ziurtasun ezak eta damuak | EIBZko liburutegia\nBeldurrak, ziurtasun ezak eta damuak\n2014/11/06 -n liburutegia-kargitaratuta\nMikel Lizarralde / 2014-11-06 / 500 hitz\n‘Mamuak’ bilduman erantzun gabe utzitako galderetatik eratorriko izuei buruzko kontakizunak bildu ditu Ana Urkizak.\nMamuek, norberaren eta bestearen mamuek, menperatutakoek zein menperatu gabeek, errealitateari atxikiek nahiz fikziozkoek, zeharkatzen dituzte Ana Urkizaren (Ondarroa, 1969) azkeneko liburuko ipuinak. Kontakizun luzeak —10 eta 20 orrialde artekoak— eta laburrak —pare bat besterik betetzen ez dituztenak— tartekatuz, sakontasun graduazio ezberdinekin jolastu nahi izan du egileak, betiere, mamuen, alegia beldurren, gaia ardatz hartuta. Mamuak (Elkar) Urkizaren helduentzako hirugarren ipuin bilduma da Desira izoztuak (2000) eta Bekatuak (2005) lanen ondoren. Nolanahi ere, urte hauetan argitaratu ditu poesia, aforismoak, biografia eta haur eta gazte literatura; eta baita Zortzi unibertso, zortzi idazle, beste horrenbeste idazleri egindako elkarrizketa liburua.\n«Izerdi patsetan esnatu naiz. Atzo, herenegun eta azken asteotako goizalde guztietan bezala». Ipuin bildumako lehen kontakizun laburrak (Mamua) ematen du gero datorrenaren nolabaiteko tonua. Narratzailea mamu batekin hizketan. Ea nor gailentzen den. «Liburuaren aurrerapena izan liteke, edo laburpena», dio Urkizak berak. «Aske izatearen aldarri moduko bat dago hor. Denok ditugu mamuak, baina horietako batzuei kateak jartzen dizkiegu, haien gainetik pasatzeko».\nBeldurrak eta beldur horiei nola aurre egin dira ipuinotako gai nagusietako bat; bestea, ezinegona, ziurtasun gabezia. «Kontzeptu hori ipuin luzeetan landu dut». Eta betiere emakumearen ikuspegitik jorratu du ziurtasun falta hori: amona bihurtu behar duen amaren ikuspegitik, etxez aldatzerakoan atzera begiratzen duen emakumearen begiradatik, haurdun dagoen neska gaztearen gora-beherak kontatuz… eta askotan garraztasunetik. Izan ere, «gai sakonak» landu ditu Urkizak, eta ipuinetan badira suizidioa, bortxaketa bat, ETAkideen heriotza ardatz duen ipuin labur bat eta baita umeen kontrako tratu txarrak aipatzen dituen beste bat ere, paradoxikoki «umore puntu batekin» amaitzen dena.\nIpuinen arteko oreka\nGuztira, hamahiru ipuin bildu ditu Urkizak. Eta ez da kasualitatea kopurua: «Hori ere beste mamu bat da. Zorte txarraren adierazlea». Eta, gainera, beste hainbat esanahi ere izan ditzake zenbakiak, idazlearen iritziz. «Apostoluekin Jesusek 13 osatzen zituen, Artur erregeak beste hamabi zaldun zituen mahai biribilean, musika eskalan zortzi dira notak, baina sostenituekin 13 bihurtzen dira….». Ipuin horietatik sei luzeak dira, «beldurraren eta ziurtasun gabeziaren» erakusle izan daitezkeenak, eta beste zazpiak laburrak dira, «mamu ezberdinak» erakusten dituztenak. «Ipuin labur horiek oreka bat ematen diote liburuari. Ipuin luzeek gai sakonak jorratzen dituzte hausnarketara bultzatuz irakurlea». Sakontasuna liburuaren ezaugarrietako bat izan arren, eta nahiz eta gai garratzak jorratu, «erraz irakurtzekoa» iruditzen zaio Urkizari.\nIzan ere, «liburu jostagarria» da Mamuak, eta zenbaitetan jolasa muturrera eramaten du, narratzailea pertsonaia bilakatuta (Idatzita dagoena) edota alderantzizko bidea eginez. Metaliteraturara jauzi eginez. Idatzita dagoena bildumako azkeneko ipuina izan litekeela uste du Urkizak, Mamua-rekin hasitako bidea itxiko zukeena, baina nahiago izan du liburuaren erdian kokatu eta bilduma Esne-opila ipuinarekin itxi. Liburuaren tonua apur bat jaisten duen kontakizun xamur batekin.\nDenbora luzean osatutako bilduma da Mamuak. Baina gaia hasieratik izan zuen buruan Urkizak. Gero «tantaka-tantaka» joan da edukiz osatzen libururako ideia.\nXabier Mendiguren Elkarreko editoreak Urkizak euskal literaturari ekarri dion «begirada» nabarmendu du. «Zorrotza da begirada hori, baina baita abegikorra ere. Gizakien akatsak ikusten ditu, baina ez du hazka egiten zaurian». Idazlearen hiru ipuin liburuen ezaugarria dela uste du editoreak, eta «giza portaerak» aztertzearen ondorioa. «Buru analitikoa du Anak»\nKategoria Berria egunkaria, Liburua, etiketak 2014, Ana Urkiza, Berria, Elkar, Liburua, Mamuak, Xabier Mendiguren by liburutegia. Gorde lotura.


Umearen loteria arabaz ahaztu egin da, ilusioa handitu arren - Diario de Noticias de Alava\nUmearen loteria arabaz ahaztu egin da, ilusioa handitu arren\nGasteiztarrek eta arabarrek ohiturak aldatu dituzte aurten, Umearen loteria Gabonetakoa baino gehiago erosiz 700 milioi sari banatu dira guztira\neunate f. domínguez 07.01.2021 | 00:50\nIrudian, Marta Corcuera 14. loteria-administrazioko arduraduna. Argazkia: Alex Larretxi\nUmearen loteria ez zen gogoratu atzo Arabako lurraldeaz eta bertako herritarrez bere sari nagusietan. Hain zuzen, atzo ospatu zen Eguberrietako bigarren zozketa, eta han jarri zituzten itxaropenak Gabonetako zozketan ezer irabazi ez zutenek, baina, oraingoan, saria ez zen Arabatik pasatu.\nArabako lurraldea, Euskal Autonomia Erkidegoko gainerako lurraldeekin batera, zozketa honetan gehien gastatzen den erkidegoen artean dago. Estatuko Loteria eta Apustuen Estatuko Elkarteak berriki jakinarazi duenez, bizkaitarrek gastatzen dute diru gehien Umearen loterian, eta ondoren arabarrek. Gainera, apustu sendoa joan den abenduaren 22ko Gabonetako loterian egin ohi da beti, eta urtarrilaren 6koak aurrekoak baino publiko gutxiago izaten du. Hala ere, zenbait loterok DIARIO DE NOTICIAS DE ALAVA egunkari honetan baieztatu dutenez, aurten 2020ko "zorte txarraren ondorioz", arabarrek ilusio gutxiago jarri dute Gabonetako loterian, eta urte berriaren sarrera funtsezko faktorea izan da ilusioa berreskuratzeko eta Umearen loteriaren aldeko apustu sendoagoa egiteko. Marta Corcuera Aranzabaleko 14. Administrazioko arduradunak ere baieztatu du hori: "Aurten ilusioa aurreko urteetakoaren desberdina izan da; normalean, Gabonetako loteriak ilusio handiagoa sortzen du familien artean, eta Umearenak berriz, zertxobait gutxiago. Hala ere, aurten, abenduaren 22ko loteriak oso kanpaina lasaia izan du, eta oraingoan aurreko urteetan baino ilusio eta gogo handiagoa ikusi da", azaldu du loteria-administrazio honetako arduradunak. Ildo horretatik, argi utzi du ilusioa itzuli egin dela urte berriaren sarreraren aldeko apustu berri honegatik.\nEgun honetan loteria erosten duten pertsonen profilari dagokionez, egia da zortea helduek bilatzen dutela, baina baita gazteek ere. "Gabonetako loteria helduek eta gazteek erosten dute. Baina, batez ere, nik uste dut gurasoek erosten dutela gehien beren seme-alaben eta familiakoen artean banatzeko", azaldu du Marta Corcuerak, eta hauxe gehitu du: "Hala ere, Administrazio honetatik uste dugu Umearen loterian aurrekoan baino gazteagoak direla, eta, ustez, gazteak direla aurreko loterian diru pixka bat egokitu zaielako, eta urtarrilaren 6an jokatzera animatzen direlako". Hala, atzo ospatutako loteriarekin ixten da urtez urte data hauetan ezartzen den ilusioa: "Gu oso urduri egoten gara loteriaren ospakizunean. Oso polita da Loteria Administrazio batentzat zortea banatzea; beraz, abenduaren 22an eta urtarrilaren 6an ere nerbio asko izaten ditugu eta saria tokatzen den tokiaren zain gaude", azaldu du.\nSAri gehiago Eta nerbio horiek justifikatuta daude. Izan ere, zozketa honetan hirukoiztu egiten da itzulketetarako sarien kopurua, 37.812 zenbakikoa serie bakoitzeko 100.000 zenbakien artean; beraz, Umearen loterian ia %30 bideratzen da itzulketetarako; Gabonetan, berriz, kopuru hori %10era jaisten da. Hala, urtarrilako zozketa honetan zerbait irabazteko probabilitatea %7,82koa da, eta Gabonetan %5,30ekoa.\nUmearen zozketaren aurtengo emisioa 50 seriekoa da, bakoitza 100.000 billetekoa, 200 euroko prezioan, 20 euroko dezimotan banatuta. Sari garrantzitsuenei dagokienez, lehen saria 2 milioi eurokoa da serieko; bigarren saria, 750.000 eurokoa serieko; eta hirugarrena, 250.000 eurokoa serie bakoitzeko. Gainera, 3.500 euroko 20 sari eta serieko 1.000 euroko 1.400 sari daude, besteak beste.\nUmearen izenaren jatorria\nErrege Magoak. 1868an jada zozketa honi buruz "El Niño" bezala ezagutzen zela dioten dokumentu erreferentziak daude, izen hau, uste denez, Ekialdeko Magoek Haurren Adorazioa edo Jaunaren Epifania gertu egotearen ondorio da. 1941ean eratu zen zozketa hau nortasun eta izen propioarekin, Loteria Nazionalaren bigarren garrantzitsuena izateraino. 1966ra arte ez zen 'El Niño' ren zozketa izena agertzen sarien zerrenda ofizialetan. Hala, Umearen zozketan 1942an hasi ziren itzulketak ematen, eta 1946tik amaiera eta itzulketa sariak. Gainera, zozketa guztiak etenik gabe egin dira sistema zahar edo tradizionalaren bidez 1965era arte.\nIlusioa. Arabako lurraldea, Euskal Autonomia Erkidegoko gainerako lurraldeekin batera, zozketa honetan gehien gastatzen den erkidegoen artean dago. Estatuko Loteria eta Apustuen Estatuko Elkarteak berriki jakinarazi duenez, bizkaitarrek gastatzen dute diru gehien Umearen loterian, eta ondoren arabarrek. Gainera, apustu sendoa joan den abenduaren 22ko Gabonetako loterian egin ohi da beti, eta urtarrilaren 6koak aurrekoak baino publiko gutxiago izaten du. Hala ere, egunkari honetan hainbat loterok azaldu dutenez, aurten ohitura aldatu egin da, eta Gabonetako kanpainan loteriaren salmentak aurreko urteetakoak baino ahulagoak izan ziren, eta Umearen loteriaren salmenta, aurten, aurreko urteetan baino ilusio handiagoz ospatu da, eta abenduaren 22ko Gabonetako loteriak berak baino ilusio handiagoz.\nSariak. Sari garrantzitsuenei dagokienez, lehen saria 2 milioi eurokoa da serieko; bigarren saria, 750.000 eurokoa serieko; eta hirugarrena, 250.000 eurokoa serie bakoitzeko. Gainera, 3.500 euroko 20 sari eta serieko 1.000 euroko 1.400 sari daude, besteak beste.\nMarta Corcuera "Aurten familien ilusioa desberdina izan da"\n"Aurten ilusioa aurreko urteetakoaren desberdina izan da; normalean, Gabonetako loteriak ilusio handiagoa sortzen du familien artean, eta Umearenak berriz, zertxobait gutxiago. Hala ere, aurten, abenduaren 22ko loteriak oso kanpaina lasaia izan du, eta oraingoan aurreko urteetan baino ilusio eta gogo handiagoa ikusi da".\n"Polita da guretzat zortea banatzea"\n"Oso urduri egoten gara loteriaren ospakizunean. Polita da Loteria Administrazio batentzat zortea banatzea".


BLACK LATTE in Suta erosi batetik 49 €\nBlack Latte in Suta\nEdan Black Latte pisua galtzea erosi in Suta (Espainia)\nErosteko Black Latte in Suta, izan behar du:\nOrain bakarrik gai izango Duzu eskuragarri ez dagoenean Black Latte 50% deskontua.\nNon erosi in Suta Black Latte\nBete eskaera orria-type onena edan eraginkorra weight loss Black Latte in Suta prezio murriztua . Aholkulari, deitu ahal izango duzu laster eskuragarri ez dagoenean Black Lattezuen deitu egingo da laster. Ordaintzeko agindua jaso ondoren mail in Suta.\nHainbat modu daude azkartzeko prozesua metabolismoa, baina pertsona bat bada in Suta asko ditu, gehiegizko pisua, ohiko metodo oso gutxitan baimendu exekutatu behar duzu, metabolismoa. Kasu horietan hartu behar duzu, laguntza bereziak. Eraginkorrena bat da Black Latte. Edari hau sustatzen metabolismoa handitu eta eraginkorragoa erretzearen gantz, modu naturalean. Jende asko nahi pisua galtzen, besterik gabe, edateko, kafe bat edan goizean. Horrez gain, tresna honek emango dizu ardura bizitasuna eta energia osoa lanean egun.\nNola edari bat erosten Black Latte in Suta\nNahi dutenentzat erosi uneko aukera batzuk Black Latte in Suta (Espainia), sartu ordena formularioa zure harremanetarako datuak, orduko epean izango duzu harremanetarako Kudeatzailea zure galderak erantzuteko on ordainketa eta bidalketa Black Latte. Ordainketa jaso ondoren, partzelaren batetik courier edo postetxean. Kostu bidalketa Black Latte in Suta bat postari zehaztutako helbide ezberdina izan daiteke, Espainiako hiri ezberdinetan eta galdetu prezioa. Black Latte aholkulari ondoren ordenatzen buruzko webgunea.\nAzaldu nola erabili eztia pisua galtzea etxean. Onurak eta kalteak, dieta, errezetak. Berrikuspen argaltzeko eta medikuek.\nOrdena in Suta Black Latte


135E/EBAZPENA, irailaren 24koa, Toki Administrazioaren eta Despopulazioaren zuzendari nagusiak emana, deialdi hau ebazten duena: “Despopulazio arriskuan dauden udal eta kontzejuendako dirulaguntzak 2021ean, despopulazioaren kontrako borrokarako inbertsioak egin ditzaten”.\n2021eko ekitaldirako Nafarroako Aurrekontu Orokorretan (abenduaren 29ko 20/2020 Foru Legearen bidez onetsiak eta 2020ko 304. Nafarroako Aldizkari Ofizialean, abenduaren 31koan, argitaratuak) partida hau ageri da gastu-aurrekontuan: 210001 21300 7609 261610 partida, “Suspertu plana. Despopulazioari aurre egiteko azpiegiturak hobetzea” izenekoa, 1.200.000,00 euroko gehieneko zenbatekoa duena.\nToki Administrazioaren eta Despopulazioaren zuzendari nagusiaren ekainaren 29ko104E/2021 Ebazpenaren bidez, deialdia onetsi zen despopulazio arriskuan dauden udal eta kontzejuei dirulaguntzak emateko, 2021ean despopulazioaren kontrako borrokarako inbertsioak egin ditzaten. 2021eko 173. Nafarroako Aldizkari Ofizialean argitaratu zen, uztailaren 26koan.\nDeialdiaren bigarren oinarriaren arabera, deialdian parte hartzen ahalko dute identifikatu diren bost arrisku taldeen barnean sartzen diren udalerriek eta kontzejuek, Pirinioetako planean sartuta dauden udal eta kontzejuek izan ezik.\nEskaerak aurkezteko epea 2021eko abuztuaren 16an bukatu zen, eta 165 eskaera erregistratu dira guztira.\nZazpigarren oinarriak dio dirulaguntzak emateko prozeduraren instrukzioa Toki Azpiegituren Zerbitzuari dagokiola, eta xedatzen du balorazio batzorde bat sortuko dela eskaerak baloratzeko. Batzordearen proposamena loteslea da.\nInstrukzio-organoak aurkeztutako eskaerak egiaztatu eta ebaluatzeko jarduketak egin ditu, batzordearen jarraibideen arabera.\nEskaerak aztertzerakoan akatsak zuzentzeko errekerimenduak egin ziren dokumentazioa eskatzeko edo alderdi batzuk argitzeko, eta ezarritako epean eta moduan aurkeztutakoak onartu ziren.\nBalorazio batzordeak, bere eskudantzien barruan, 129 eskaera ontzat eman ditu, eta 36 eskaera baztertu ditu, ez dituztelako betetzen Toki Administrazioaren eta Despopulazioaren zuzendari nagusiaren ekainaren 29ko 104E/2021 Ebazpenaren oinarrietan ezarritako baldintzak.\nDeialdiaren 10. oinarrian xedatutakoari eta balorazio batzordeak 2021eko irailaren 14an eginiko proposamenari jarraikiz, instrukzio organoak ebazpen proposamena egin du.\nHorrenbestez, dagozkidan eskumenak erabiliz, arau hauek esleitzen baitizkidate eskumenok: Nafarroako Foru Komunitateko Administrazioari eta foru-sektore publiko instituzionalari buruzko martxoaren 11ko 11/2019 Foru Legearen 32. artikuluak eta Lurralde Kohesiorako Departamentuaren egitura organikoa ezartzen duen urriaren 30eko 263/2019 Foru Dekretuaren 8.n) artikuluak.\n1. Ez onartzea I. eranskinean jasotako toki-erakundeak. Eranskin horretan adierazten da deialdian ez onartzeko arrazoia.\n2. Onartutako eskaeren zerrenda onestea; III. eranskinean jasotzen dira, deialdiaren 8. oinarrian ezarritako irizpideen arabera lortutako puntuazioaren araberako hurrenkeran.\n3. Guztira 1.200.000 euroko dirulaguntza ematea II. eranskinean ageri diren toki-erakundeei. Eranskinean eskatutako zenbatekoa, dirulaguntzaren ehunekoa, emandako zenbatekoa eta lortutako puntuazioa jasotzen dira. Dirulaguntza emanen da Nafarroako Gobernuaren 2021eko ekitaldirako Gastuen Aurrekontuko ‘’Suspertu Plana. Despopulazioari aurre egiteko azpiegiturak hobetzea’’ izeneko 210001 21300 7609 261610 partidaren kargura.\n4. Dirulaguntza jaso duten toki-erakundeei eskatzea (ebazpen honen II. eranskinean ageri dira) inbertsioak egin izana frogatzeko agiriak aurkezteko, 2021eko azaroaren 30era bitarte. Eginiko inbertsio guztiak behar bezala gauzatu direla egiaztatutakoan eginen da ordainketa. Justifikazioa ezarritako epean aurkeztu ezean, emandako dirulaguntza kobratzeko eskubidea galduko da.\n5. Ebazpen hau argitaratzea Nafarroako Aldizkari Ofizialean, nafarroa.eus atariko fitxan eta Nafarroako Gobernuko Dirulaguntzen Datu-basean.\n6. Dirulaguntza deialdian parte hartu duten toki-erakundeei ebazpen hau eta haren eranskinak jakinaraztea, eta Toki Administrazioaren eta Despopulazioaren Zuzendaritza Nagusiaren Kudeaketa eta Lankidetza Ekonomikorako Zerbitzura igortzea, behar diren ondorioak izan ditzan.\n7. Ebazpen honen aurka, toki-erakundeek, interesdunak diren heinean, administrazioarekiko auzi-errekurtsoa aurkezten ahalko dute, Nafarroako Justizia Auzitegi Nagusiko Administrazioarekiko Auzien Salari zuzendua, bi hilabeteko epean, jakinarazi eta biharamunetik hasita. Horrek ez du galaraziko Nafarroako Gobernuari aurretiazko errekerimendua egiteko aukera, Administrazioarekiko Auzien Jurisdikzioa arautzen duen uztailaren 13ko 29/1998 Legearen 44. artikuluan ezarritako moduan eta epeetan.\nIruñean, 2021eko irailaren 24an.–Toki Administrazioaren eta Despopulazioaren zuzendari nagusia, Jesús María Rodríguez Gómez.\n4. oinarria. Epea.\nAurkeztutako dokumentazioaren arabera inbertsioa ez dute epe barruan bukatuko.\n3.2 oinarria. Inbertsio finantzagarriak.\nErabilera ez da onartuta daudenetakoa.\nEz dute inbertsioa egikarituko, proiektuaren idazketa besterik ez.\nErabilera ez da onartuta daudenetakoa\nSan Martin Unxeko Udala\nZuzkiduraz kanpoko eremu publikorako jarduketa.\nAllo-Arellano aldeko Oinarrizko Gizarte Zerbitzuen Mankomunitatea\nMankomunitateak ez daude deialdi honetako onuradunen artean.\n5.2 d) oinarria. Ez da zuzkiduraren edo lurraren jabea.\nJarduketa bakarra ekipamenduan.\nMuniain Gesalazko Kontzejua\nSan Martin Ameskoako Kontzejua\n6.3. oinarria. Zuzenketa. Zuzenketa epez kanpo.\nPiedramillerako udaletxearen estalkia aldatu, erabilera anitzeko gela egokitu eta alde bateko fatxada konpontzea\nErabilera anitzeko gela eta etxebizitza soziala eraikitzea Azuelon.\nBerritze-lanak Ulibarriko kontzejuaren etxean (erabilera anitzeko gela)\nKontzeju-etxean erabilera aretoa egokitzea\nKontzejuaren etxebizitzako sarrera egokitzea\nEslabako kluba eta herriko taberna berritzea\nLeatxeko belaunaldiarteko parkea\nPilotaleku irekia eraikitzea\nEraikina berritzea kontzeju-etxe bat izateko\nAietxuko Kontzejuko pilotalekuaren zolaketa berritzea\nErabilera anitzeko eraikina egokitzea\nUdalaren igerilekuak berritzea\nIriartenea eraikinerako berogailua eta ekipamendua\nHaurrendako jolas eremua prestatzea\nLokala egokitzea toki bat izateko\nXabierko udal igerilekuetako irisgarritasuna hobetzeko lanak\nPetilla Aragoiko Udala\nUdal eraikina kultur erabilerarako egokitu eta hobetzea\nAgezako kontzeju-etxeko estalkia eta zurajea berritzea\nKontzeju-etxea egokitzea eta erabilera anitzeko gela prestatzea.\nAlokatzeko etxebizitza publikoa birgaitzea\nUdaletxeko estalkipea egokitzea\nErabilera anitzeko aretoa egokitzea Sorladan\nTorres del Ríoko Udala\nUdaletxeko beheko solairua berritzea komun irisgarria eta erabilera anitzeko gela egiteko\nErabilera anitzeko gela egitea\nKontzejuaren bi etxebizitza birgaitzea.\nBerritze lanak eta egokitzapenak egitea kontzeju-etxean erabilera anitzetarako\nUdalaren lokala berritzea\nMaisu-maistren etxea izandakoa berritzea Acedon\nOztopo arkitektonikoak kentzea udaletxean\n(1) %80, 60.000 euroko mugarekin, 9.2 oinarriaren arabera (Dirulaguntzaren zenbatekoa).\n(2) %75, 60.000 euroko mugarekin, 9.2 oinarriaren arabera (Dirulaguntzaren zenbatekoa).\n(3) %75, 20.009,22 euroko mugarekin, laguntzak aurrekontuaren 1.200.000 euroko gehieneko zenbatekora doitzeko.\nErabilera anitzeko gela eta etxebizitza soziala eraikitzea Azuelon\nKontzeju-etxean erabilera-aretoa egokitzea\nKontzeju-etxea egokitzea eta erabilera anitzeko gela prestatzea\nKontzejuaren bi etxebizitza birgaitzea\nErabilera anitzeko aretoa egokitzea Jaitzen\nGizarte Etxea Usunen (Erromantzatua)\nBeiraz itxitako portxea egitea\n“Berueteko Ostatua” udal eraikinaren estalkia berritzea, San Joan bataiatzailearen kaleko 66. zenbakian. Beruete. Basaburua (Nafarroa)\nEtxarren Girgillaoko Kontzejua\nAguilar Kodesko Udala\nBerritze lanak Aguilar Kodesko (Nafarroa) udal pilotalekuan\nElizar Kultur Etxea konpontzea\nHaurrentzako parkea estaltzea\nAllin (Larraunen) etxe bat erostea etxebizitza publikoa alokatzeko\nUxueko gazteek erabiltzen duten aisialdiko lokala berritzeko lanak\nIgogailua jartzea Amado Alonso kultur etxean\nBaraibarko (Larraun) ostatuko sukaldea berritzeko lanak\nAterpeko eraikina berritzeko lanak.(Irisgarritasuna)\nEtxebizitza erostea alokairura bideratzeko\nIndarrean dagoen segurtasunari eta irisgarritasunari buruzko araudira egokitzea Uharte Arakilgo udaletxeko goiko solairuak\nLurzatia egokitzea gizarte erabileretarako\nPilotalekuan eguzki-instalazio fotovoltaikoa jartzea\nBeireko kultur eta aisialdiko elkartean obrak egitea\nLedeako udal igerilekuen instalazioak handitu eta egokitzea\nOztopo arkitektonikoak kentzeko arrapala egitea Atalluko pilotalekuan\nGasolio-galdara bat eta erradiadoreak jartzea udaletxean, gizarte aretoan eta alokatuta dagoen Udalaren jabetzako etxebizitzan\nGetze Ibargoitiko Kontzejua\nJolasgunerako lurra prestatzea “jolas proiektuak, kalisteniako zirkuitua eta zirkuitu bio osasungarria” jartzeko\nKontzeju etxea berritu eta egokitzea\nKontzeju etxea berritzea\nBerritze lanak erabilera anitzeko aretoa egiteko\nBidaurretarren jauregia berreraikitzea\nEsako kirol instalazioak egokitzea\nBerritze lanak eta irisgarritasun digitala Lanako udaletxean\nUdaletxearen goiko solairua egokitu eta ekipatzea\nLurzatia prestatzea parke eta aparkalekutarako\nLukingo udal igerilekuak berritzeko proiektua\nPilotalekuaren eranskinak hobetu eta egokitzea\nUdal eraikinaren estalkia aldatzea Ekalan - (Ameskoabarrena)\nElizagorriko udaletxeko leihoak eta komunak berritzea\nEstalki azpiko lokala egokitu eta zerbitzu anitzez hornitzea\nPortxea egitea Ubagoko kontzeju etxean\nKontzejuaren eraikina hobetzea\nUdaletxeko aldagelak berritzeko lanak\nErabilera anitzeko aretoa handitzea\nMurillo el Cuendeko Udala\nPadeleko pista estalia Erriberriko Merindadea etorbidea z/g-n\nEtxebizitzak birgaitzea alokairura bideratzeko\nBisitarientzako aparkalekua eta jolas eremua Untzuen\nUdal igerilekuetako arazketa sistemak berritzea\nGizarte erabilerako udal eraikina egokitzea Genevillan\nUrrozko pilotalekuaren estalkia berritzea\nIgerilekuetan eraikin estalia egitea kirol eta gizarte erabilerarako.\nHaur parkea Arradako igerilekuetan.\nAlokatzeko etxea prestatzea kontzeju etxean\nEstalkia biltegi, elkartzeko gune eta abarretarako\nOllarango udaletxea egokitzea\nErrazkingo kultur eta gastronomia elkartean terraza bat egitea.\nKirol instalazioak zaharberritu eta hobetzea\nKarabanak aparkatzeko gune bat prestatzea Esprontzedan\nOkoko udal pilotalekua estaltzea\nOlloko ikuztegia egokitzea\nPortxea egin eta ixtea Apeztegiberria eraikinean\nPilotalekua berritzeko lanak\nEtxalekuko pilotalekua konpontzea\nEritzegoitiko “Eskola” deritzon eraikineko beheko solairua birgaitzea gizarte, kultur eta aisialdiko erabilerarako\nKirol instalazioetako taberna berritu eta handitzea\nHaurrentzako eremua-parkea prestatzea\nZudairiko (Nafarroa) San Andrés pilotalekuaren estalkia hobetzeko jarduketak\nErabilera anitzeko gela egokitu eta estalkia jartzea\nIgogailua jartzea udal pilotalekuan\nPadeleko pista egitea\nBeuntzako pilotalekua eta ekipamendu publikoa berritzea\nKontzejuaren kirolerako lokala berritu eta ekipatzea\nEgiarretako frontoiaren alde bat ixtea\nKontzeju etxeko erabilera anitzeko aretoko komuna berritzea\nPadel pista eta harmailak Abaigarren.\nZugarramurdiko pilotalekuaren estalkia berritzea\nKomunak berritu eta Urdiaingo pilotalekuaren irisgarritasuna hobetzea\nPilotaleku-kiroldegi estalia berritzeko lanak\nIrunberriko udaletxean artxiborako gela egokitzea eta komunak berritzea\nKultur etxea berritzea gela berriak egiteko eta mugikortasun urriko pertsonentzako egokitzeko.\nHerriko ostatuaren (udalaren zuzkidura) sukaldea berritzea\nIkuztegia eta ingurua jolas eremutarako egokitzea\nPortxe bat egitea Zurukuaingo gizarte etxeari itsatsita\nBuñuelgo zuhaiztiko parkeko ekipamendua eta irisgarritasuna hobetzea\nUdal pilotalekua konpontzea.\nHiriberri Arakilgo Kontzejua\nKontzeju etxean biltegia egokitzea\nLegariako udal pilotalekua estaltzea\nBarindaoko kontzeju etxean portxea eta konponketak egitea\nLos Arcosko Udala\nFutbol zelaiaren ureztaketa\nIkuztegiaren eremua berreskuratzea\nPadel pistarako estalkia egitea\nKirol eraikinaren eta tabernaren zati bat berritzea\nUpategi zaharra zuzkidurako erabilera anitzeko udal eraikin gisa egokitzea\n7 hiri-baratze egitea erabilera anitzeko zentrorako\nCarcarko padel pista berritu eta hobetzea\nUdaletxearen fatxadak eta euri-uren kanalizazioa egokitzea\nHerriko Etxea berritzeko obrak.\nHiri parkea-Gazteen gunea Valtierran.\nUdal pilotalekuko biltegia handitzea.\nKiroldegiko-udalaren kirol instalazioetako aldagelak berritzeko proiektua\nIragarkiaren kodea: F2114227


Unibertsitate aurreko irakasmailetarako euskarazko ikasmaterial digitalak egiteko diru-laguntza (EIMA 2.0 - 2018). Produkzio-etxeen jabetzako ikasmaterialak. - Eusko Jaurlaritza - Euskadi.eus\nUnibertsitate aurreko irakasmailetarako euskarazko ikasmaterial digitalak egiteko diru-laguntza (EIMA 2.0 - 2018). Produkzio-etxeen jabetzako ikasmaterialak.\nEuskarazko ikasmaterial digitalak, oinarrizkoak zein osagarriak, prestatzeko eta hezkuntza-komunitatearen eskura jartzeko diru-laguntzak arautzea eta horietarako dei egitea da deialdi honen xedea. Unibertsitate aurreko irakasmailetarako ikasmaterialak hartzen ditu deialdi honek kontuan. Arlo horretan dagoen hutsunea betetzea eta ikasle-irakasleei beren jardunerako ikasmaterialak eskaintzeko bideak jartzea da helburu nagusia.\nIkasmaterialak onespena jaso eta behin betiko bertsioa onartu ondoren, agindutako laguntzaren % 80 luzatuko zaio eskatzaileari. betiere 2019ko urtarrilaren 1etik aurrera.\nDeialdiaren araudia EHAAko 04148/2018\nProiektuaren txostena (pdf , 1.72 MB)\nHizkuntzazko gaitasun-agiria (EGA, Hizkuntza Eskola Ofizialetako C1 eta Irakasleen HE2)\nEskabidearekin batera agirien kopia kotejatuak aurkeztu beharko dira. Aurkeztu ezean, eskatzaileak baimena eman beharko du eskabide-orrian, dagokion atalean, konprobazio lanak egiteko.\nEbazpena EIMA 2 2018 [2019/08/01]\nArduradunaren zinpeko aitormena, laguntza-deialdi honen bidez jasotako diru-kopuru osoa eskabide-orrian zehaztutako proiektua produzitzeko erabili dela ziurtatzen duena.


Letrak eta futbola, Philippe Claudel San Mamesen | Athletic Club\nHasieraAlbisteakLetrak eta futbola, Philippe Claudel San Mamesen\nLetrak eta futbola, Philippe Claudel San Mamesen\nBihar, azaroak 15, 19:00etan, San Mamesen, 2018ko Letrak eta Futbola ekimenaren barruko saio bat izango…\n2018ko aza. 14a09:43\nPhilippe Claudel idazle eta zine zuzendaria XXI. mendeko europar artista interesgarrienetakoa da; izan ere, fikzioaren bidez, gizakion aspekturik funtsezkoenetan sakontzea lortu du. Idazlea ere frantses literaturan aditua den Rosa de Diegok bere lanen hainbat zati irakurriko ditu eta Claudelekin solasean arituko da horien inguruan, ikuspegi berritzaile eta interesgarri batetik. Horrela, futbolaren eta Athletic Clubaren inguruko erreferentziak egingo dira.\nTopaketa San Mames VIP eremuko Ipar Kornerreko Aretoan izango da, 7. Atetik sartuta. Sarbidea doakoa da, lekua bete arte.\nPhilippe Claudel idazle frantsesik ezagunenetako bat da gaur egun eta honako lanak idatzi ditu, besteak beste: La nieta del señor Linh (2005), El informe de Brodeck (2007) edo Bajo el árbol de los Toraya (2016), irakurleek eta kritikoek goraipatu dituztenak. Hainbat eta hainbat sari jaso ditu bere ibilbideagatik, eleberrien Goncourt saria eta Renaudot saria, esate baterako. Zinemagile modura ere opera primarik onenaren Cesar saria eta ingelesa ez den film onenaren BAFTA saria jaso zituen Hace mucho que te quiero (2008) filmari esker.\nPhilippe 1962ean jaio zen, Dombasle sur Meurthen, eta gaur egun hantxe bizi da oraindik. Txikitatik maite izan du futbola, baina futbolak ez du inoiz bera maite izan. 9 urte zituenean bere herriko futbol taldean sartu zen eta gol asko sartu zituen lehen denboraldian, baina okerreko atean. Ondorioz, entrenatzaileak aulkian eserarazi zuen urte osorako, bere ondoan. Noizean behin zelaian sartzen uzten zion segundo batzuetarako, partidaren amaiera markatzen zuen txistua jo aurretik. Bigarren denboraldia ez zen inoiz iritsi Philipperentzat. Philippe Claudelek armairuan gorde zituen botak, behin betiko. Orduz geroztik telebista bidezko harreman sutsua izan du futbolarekin. Nerabezaroan AS Saint-Etienne taldeak Europako kopan izandako lorpenak bizi izan zituen gogotik eta munduko malko guztiak isuri zituen Sevillan jokatu zen Frantzia-Alemania partida ospetsuan zehar. Oraindik ere George Best, Socrates, Johann Cruyff eta Eric Cantona dira gustukoen dituen jokalariak.


Automoziorako Trokelgintzaren sektorean balio-katea Indartzeko programa berria eskuragarri — LABORAL Kutxa\n1 uztaila, 2019 | argitaratuta LABORAL Kutxa\nBizkaiko Foru Aldundiak ‘Automoziorako Trokelgintzaren sektorean balio-katea Indartzeko Programa‘ argitaratu du, 5 eta 249 pertsona arteko plantilla duten Bizkaiko enpresa txiki eta ertainentzat.\nLaguntza berri honetan, eskaerak aurkeztu ahal izango dira uztailaren 12ra bitarte, eta laguntzaren helburua da automoziorako trokelgintzaren sektoreko enpresen lehiakortasuna areagotzea, berrikuntza, nazioartekotzea eta inbertsioa nabarmentzen dituzten ekintza integralen bitartez.\n– Trokelgintzaren enpresa fabrikatzaileak edo fabrikatzaileen hornitzaileak: trokelgintzak, galdategiak, modelistak, mekanizatzaileak, tratatzaileak, laser bidezko ebakidura eta automoziorako trokelgintza sektorera bideratutako produktuak eta zerbitzuak lantzen dituzten ingeniaritzak, Bizkaian produkzio-zentroak dituztenak.\n– Balio-kate osoan fakturazioaren %25a gutxienez automozioaren sektorera bideratzea azken 3 urtetako batean.\n– 5 eta 249 langile arteko plantilla izatea.\nEta ondorengo mugaren bat ez gainditzea:\n50.000.000€-tik beherako fakturazioa.\n43.000.000€-tik beherako balantzea.\n– Aktibo materialen gaineko inbertsioa: eraikuntzak, makineria, instalazioak,…\n– Berrikuntzarako aholkularitza-zerbitzua.\n– Azoka komertzialetan parte hartzea (standa).\n– Garapen esperimentalerako gastuak eta bideragarritasun-azterketak (langileak eta zeharkako kostuak).\n– Prozesuetako eta antolamenduko berrikuntza-arloko gastuak (langileak eta zeharkako kostuak).\n– Patenteak lortzea eta baliozkotzea.\n– Prestakuntzarako laguntzak.\nZure enpresak diru-laguntza hau eta bestelakoak eskura ditzakeen jakin nahi duzu?\nBete ezazu LABORAL Kutxak eta Partners Global Fundingek zure eskura jartzen duten inprimaki labur hau, zure konpainiak aipatu diru-laguntzak edo bestelakoak eskura ditzakeen baloratu ahal izateko.


LABURPENA: Bizitza definitzeko modurik egokiena, seguraski, izaki bizi guzti-guztiek dituzten ezaugarriak laburtzea da: antolamendu jakin bat, metabolismoa, homeostasia, hazkundea, mugimendua, kitzikagarritasuna, metabolismoa, ugaltzeko eta ingurunearen aldaketetara moldatzeko ahalmena. Bestalde, karbonoa duten molekula organikoez daude denak osatuak.\nBizitza hierarkietan dago antolatua, mailak gero eta konplexuagoak direla. Molekula mailatik hasita ?kimikoa huts-hutsik da maila hori?, areagotu egiten da konplexutasuna, organulu, zelula, ehun, organo, aparatu eta banakoetaraino. Banako zelulabakar batzuek zelula bera gainditzen ez duen antolamenduarekin jarduten dute; beste batzuk zelulanitzak dira. Banakoaren gainetik, ekologiazko maila hierarkikoak daude, populazioa, komunitatea eta ekosistema, adibidez; biosfera da ekosistemetan handiena.\nSarrera Inork ez daki, eta baliteke inoiz ez jakitea, nola hasi zen bizitza, nola sortu zen orain dela 3.500 milioi urte inguru molekula inorganikoetatik ?zelula primitiboetarako? bidea eginarazi zuen lehen txinparta. Dudarik ez da ordea ikaragarri gogorrak zirela orduko baldintzak, eta garai hartan, osatu ondoren, ?irakiten? zegoela gure planeta, argi ultramoreak errea, sumendien leherketa etengabe eta ekaitz bortitzekin, hidrogeno, amoniako, metano eta ur lurrinez osaturiko atmosferan. Mundu inorganikotik mundu organikorako pasabideak, bizitzaren jatorriak, planeta eratu ondoren, 600 bat milioi urte behar izan zituen gauzatzeko. Baina, zer da ordea bizitza? Erraz ikusten da zakur bat, gizona edo zuhaitza izaki biziak direla, eta, harria berriz ez; hala ere, ez da batere gauza erraza bizitza zer den argi definitzea, eta, hori dela-eta, izaki bizien berezko ezaugarriak laburbiltzea izaten da definizio bide egokiena: izaki bizidunek badute antolamendu jakin bat, eta orobat dute metabolismoa, homeostasia, hazteko eta mugitzeko ahalmena, kitzikagarritasuna, ugaltzeko eta ingurugiroko aldaketei moldatzeko ahalmena. Nolanahi ere, karbonoa duten molekula organikoez dago osatua izaki bizi oro, eta ?oinarri-oinarrizkoa da hau?, ugaltzeko gai dira.\nAntolamendu modua: izaki biziak ez dira homogeneoak, aitzitik, geroago ikusiko denez, parte desberdinez daude osatuak, eta parte bakoitzak bere eginkizunak ditu.\nZelulak dira egitura banakoak, materia biziaren parte oinarrizkoenak. Izaki bizi batzuk zelulabakarrak dira, hau da, zelula bakar batek osatzen ditu, eta beste batzuk zelulanitzak, alegia, zelula askoz daude osatuak (1. irudia).Metabolismoa: kimika erreakzioak etengabe gertatzen dira izaki bizi guztietan. Gaiak etengabe endekatzen dira, energia edo molekula bakunagoak sortuz ?katabolismoa?, eta, aldi berean, molekula berriak sintetizatzen dira, hazteko, edo organismoaren parteak osatzeko ?anabolismoa?. Erreakzio horien guztien multzoa da metabolismoa.\nHomeostasia: era askotako mekanismoen bidez, eta kanpoko giroa gorabehera, izaki biziek beren barne inguruari aldagabe eusteko duten ahalmena da homeostasia. Mekanismo horiek fisiologia prozesuak dira, organismoa oreka dinamiko etengabean mantentzen dutenak (doitze etengabeak), haren funtzioak balio egokien artean gerta daitezen; era horretan, zelulen jardunarentzat egokienak diren heinen barnean geratzen dira barne ingurunearen ezaugarri fisikoak eta kimikoak.Hazkundea: organismo baten gai bizia gehitzera daraman prozesu saila bezala defini daiteke organismo baten hazkundea.\nHazkundea zelulen tamaina handituz gertatzen da, edo zelulen kopurua ugarituz, edo bi eratara. Organismoko atalen arteko proportzioek ez dute zertan beti berdinak izan behar, eta, hala, zaharrengan ez bezalakoak izan daitezke gazteengan; giza mota da horren adibide argia. Izaki bizi batzuetan hazkundeak ez du mugarik, hala zuhaitz askotan adibidez, baina gehien-gehienek hazkunde mugatua izaten dute, eta muga horretatik aurrera ez dira hazten.\nMugimendua: animalien mugimendua oso ageriko gauza da; hala ere, badira asko, mugitu bai, baina leku berean daudenak beti, hala koralak, belakiak, hodietan bizi diren har asko, lanpernak, etab. Aldi desberdineko bizitza zikloak dituzten animalia batzuk mugitzen dira leku batetik bestera bizitzaren uneren batean, larba direnean hain zuzen, baina oinarriren batean finkatuta bizi beharko dute gero (2. irud.).\nLandareak ere mugitzen dira, nahiz eta mugimendu hori hain ageriko gauza izan ez.\nKitzikagarritasuna: izaki bizi bat dagoen ingurugiroa ?kanpo ingurunea?, edo izaki horren berorren barne ingurunea, etengabearitzen da estimuluak sortzen ?aldaketa fisikoak eta kimikoak?, organismoak jasotzen dituenak, eta erreakzionaraziko diotenak.\nAntolamendu apaleko animaliek modu orokorrez erantzuten diete estimulu horiei, baina, antolamendua konplexuagoa denean, estimuluak jasotzeko eginkizuna duten zelulak edo zelula multzoak ?hartzaileak? agertzen dira. Landareek ere errakzionatzen dute, batez ere beren gorputzaren parte desberdinen hazkundearen bitartez. Denok ikusi dugu nola landareak argiaren aldera hazten diren, makurtuz batzuetan, edo nola errakzionatzen duen landare haragijale batek intsekturen bat inguratzen zaionean.\nUgaltzea: izaki bizi oro aurretiko batengandik dator; izan ere, bizitza ondo definitzen duen ezaugarririk baldin bada, ugaltzeko ahalmena da ezaugarri hori, hau da, sexu bidez nahiz sexugabe, mota bereko beste izakiak sortzeko gai izatea.\nMoldatzea: ingurugiroa ez da beti bera, aldatu egiten da etengabe, nahiz eta igerri ez. Giro aldakor horri egokitzeko duten ahalmenari esker jarraitzen dute bizirik izaki biziek. Moldatzeak belaunaldi askotan zehar eskuratzen dira, genetika bidez (mutazioak) eta hautapen naturalaz; mota bereko izaki guztiak ez dira genetikaren aldetik berdin-berdinak, aitzitik,aldeak izaten dira, une jakin batean batzuk, baina ez denak, egokitzea ekarriko dutenak.\nAntolamendua ( 3. irudia )\nAntolamendu ahalmena da bizitzaren ezaugarri harrigarrienetako bat. Aztertu da jada zelula mailako antolamendua, baina beste mailak ere badira, mota bereko banakoen arteko harremanetan, edo mota desberdineko banakoen artekoetan, erreinu berekoak nahiz erreinu desberdinekoak izan, gertatzen den bezalaxe. Laburtzeko, esango dugu badela hierarkia bat, gero eta konplexuagoa, molekulen mailatik antolamendu ekologikoraino doana.\nAntolamendu bakuneneko maila maila kimikoa da, bere baitan hartzen dituena materiaren oinarrizko zatikiak, atomoak eta molekulak osatzen dituzten atomoen konbinazio kimikoak. Hurrengo mailan, zelula mailan, oso molekula desberdinak elkartzen dira, eta organulu oso konplexuak eta espezializatuak eratzen dituzte. Organulu dira zelula gunea, mitokondria bat edo Golgiren aparatua.\nZeluletan daude, eta horietxek dira izaki bizi ororen egitura eta funtzio banako funtsezkoenak (beste atal batean aztertzen dira xehe). Izaki bizi asko zelulabakarrak dira; zelula bakar batek osatzen dituela esan nahi du horrek; Monera erreinuko motak dira zelulabakarren adibide argiak ?bakterioak?, zelula prokarioto direnak (ez dute ez gunerik, ez bestelako organulu nabarmenik), eta baita protisto asko ere, zelula eukariotoak (badute zelula gunerik, eta badituzte halaber prokariotoetan falta diren organuluak ere).\nHurrengo antolamendu maila elkarren berdin-berdinak diren baina batere espezializaziorik ez duten taldeez eraturiko izaki biziena da; maila hori dute bai bakterioek, bai protozooek. Hurrengo mailan, izaki bizia eratzen duten zelulek badute espezializaziorik, eta, era horretan, bada zelula desberdintzerik ere, hau da, zelula mota desberdinak ditu izaki batek. Izaki zelulanitz gehienetan, zelulak elkartu egiten dira, eta ehunak osatzen dituzte; ehunen adibide dira gihar ehuna, nerbio ehuna, odola, gantz ehuna, hezur ehuna, kartilago ehuna, etab.. nimalietan, eta, landareetan, xilema, floema, epidermisa, edo azala. Organoak funtzio egiturak dira, ehun desberdinen elkartzez osatuak. Bihotza, adibidez, gihar ehuna, gantz ehuna, nerbio ehuna etab.. ituen organo bat da. Ornodun baten kasuan, giltzurrina, urdaila, hestea, entzefaloa, gibela, barea, etab. dira organoak; landareen organo dira berriz sustraia, zurtoina eta hostoak adibidez.\nOrganoak aparatu edo sistemetan elkartzen dira, izaki biziaren jardunak beharrezko dituen biologia funtzioak bideratzeko. Txegoste aparatua, adibidez, hainbat organoz dago osatua; horietako batzuk aipatu ditugorago, hala urdaila, hestea edo pankreasa; forma eta osakera desberdina dute, denek elkarrekin norabide edo prozesu berean lan egiten duten arren. Gernu aparatua giltzurrinek, ureterrak, gernu maskuriak, uretrak eta abarrek osatzen dute. Organo horietako bakoitzak eginkizun jakin bat izaten du, aparatuak behar bezala jardun dezan. Izaki biziaren aparatuek, koordinaturik jardunez, haren bizitza bideratzen dute.\nSistemak elkarren oso antzeko organoez daude osatuak, eta horiek ere batera lan egiten dute, denek eginkizun jakin bat dutela.\nHorren adibide dira nerbio eta gihar sistemak.\nBai organismo zelulabakarrek, bai zelulanitzek, elkarri eragiten diote, biologia antolamendu gero eta konplexuagoak osatuz; ekologiaren aztergai dira goi mailako antolamenduhoriek. Populazioa geografia eremu berean bizi diren mota bereko animalien multzoa da; Gipuzkoako ibai batean diren amuarrainek populazio bat osatzen dute, baina Galiziako ibai batekoak beste populazio batekoak dira, nahiz eta mota berekoak izan.\nIzaki biziak ingurugiro jakin batean bizi izaten dira, eta horixe dute habitata; aurreko adibidean, ur garbia, hotza, oxigenoz aberatsa zen amuarrainaren habitata; ez ordea ur termal sulfurodunen iturburu bat; hor, amuarrainak ez, baina bakterio batzuk bizi dira. Izaki bizien populazioak, animaliak, landareak, onddoak, bakterioak etab., eremu jakin batean bizi direnak eta elkarri eragiten diotenak, komunitatea dira; kontuan hartzen baditugu komunitateko izaki bizi guztiak, bizi diren ingurune abiotikoarekin batera, ekosistema definituko dugu.Ekosistemak, beregain izateko, organismo mota desberdinak izan behar ditu: ekoizleak edo autotrofoak, kontsumitzaileak eta desintegratzaileak edo deskonposatzaileak; organismo ekoizleak gauza dira, energia iturri desberdinak erabiliz, gai inorganikoetatik elikagaiak sortzeko.\nKontsumitzaileak eta deskonposatzaileak heterotrofoak dira, alegia, autotrofoen beharra dute elikadura eskuratzeko. Deskonposatzaileen eginkizuna (bakterio eta onddoena) funtsezkoa da, hondakin organikoak endekatzen baitituzte, eta organismo hilak deskonposatzen; hala, horien osagaiak aske geratzen dira, eta, hortaz, erabil daitezke berriz ere.\nEkosistemen adibide izan daitezke ibaia, basoa, belardia edo aintzira; gure planeta da, bertan bizi diren izaki bizi guztiekin, denetan handiena; biosfera deitzen da.


EAJ-PNV Gipuzkoako Batzar Nagusiak: EAJ-PNV-K BILDUREN EKIMEN FALTA SALATU DU ETA, GAINERA, BERE BURUAREKIN OSO ADEITSUA IZATEA EGOTZI DIO.\nEAJ-PNV-K BILDUREN EKIMEN FALTA SALATU DU ETA, GAINERA, BERE BURUAREKIN OSO ADEITSUA IZATEA EGOTZI DIO.\nJeltzaleen batzarkide taldearen bozeramaile Markel Olanoren iritziz, Martin Garitano diputatu nagusia bere buruarekin oso adeitsua izan da, oposizioko gainerako alderdiekin oso gogorra izan da eta sinesgarritasunik gabeko eskaintza egin digu, izan ere, ez du bere jarrera aldatu.\nGipuzkoako Batzar Nagusietako politika orokorreko osoko bilkuraren lehenengo jardunaldian, Martin Garitano diputatu nagusiaren hitzaldiaren gainean eztabaidatu dute batzarkide taldeek. EAJ-PNV batzarkide taldearen bozeramaile Markel Olanok gogor kritikatu du Martin Garitanoren hitzaldia: “Bere buruarekin oso adeitsua izan da eta, era berean, oso gogorra oposizioko gainerako alderdiekin zein Euskal Autonomia Erkidegoko gainerako erakundeekin – bai Eusko Jaurlaritzarekin, bai gainerako foru aldundiekin –“. Horren harira, Olanoren iritziz, Bilduren aginteko Foru Aldundiak agerian utzi du benetan aditua dela orain arte egindakoa desegiten. Baina, Bilduk jarrera horrekin lortu duen gauza bakarra da alderdien arteko harremanak kaltetzea, eta orain, zaila izango da harreman horiek berriro izatea.\nEra berean, Markel Olanoren ustez, ekonomian ere Garitano oso adeitsua izan da bere buruarekin: “Ez da Diputatu Nagusiaren ardura Gipuzkoan 8.000 langabetu egotea. Baina, datu hori azpimarratzekoa da, betiere kontuan izanik Martin Garitanok berak esan duela, Europako beste hainbat herrialdek miresten dutela Gipuzkoako egungo ekonomia-eredua. Beraz, egoera zaila pasatzen ari direnengatik – bai enpresengatik, bai langileengatik – Martin Garitanok ezin du bere buruarekin hain adeitsua izan”.\nHortaz, Olanok Martin Garitanoren iritziarekin bat egin du, alegia, Gipuzkoako ekonomia-egoera hobea dela aldameneko lurraldeekiko; baina Olanok Garitanori gogoratu dio, egoera hobea dela industriak Gipuzkoako ekonomian duen garrantziagatik. Hau da, Gipuzkoaren egoera gainerako euskal lurraldeekiko ez da ustekabekoa, baizik eta urtetako lanaren ondorioz lortutakoa da, hain zuzen ere, urtetan industria indartzeko egindako esfortzuaren ondorioz lortutakoa. Hala ere, egun, Bilduk ez du eredu hori babestu nahi, izan ere, ez du plangintzarik egin nahi krisiari aurre egiteko eta ekonomia sustatzeko.\nHorrenbestez, jeltzaleen batzarkide taldearen bozeramaileak Bilduren kudeaketa eza salatu du: “Gipuzkoako ekonomia-eredu arrakastatsua bertan behera utzi du, izan ere, bere nahia sektore publikoa sustatzea da. Gipuzkoa Aurrera baztertu zuten Gipuzkoa Saretzen izeneko ekimena egiteko, baina gaur Diputatu Nagusiak ez du ezta behin ere ekimen hori aipatu – are gehiago, Gipuzkoa Saretzen ekimenak ez du ez aurrekonturik ez edukirik –. Baina larriena honakoa da: Bilduri ahaztu egiten zaio sektore publikoa soilik Barne Produktu Gordinaren %3,6 dela. Hori dela eta, oso garrantzitsua da krisiari aurre egiteko plangintzak egitea industriari laguntzeko, hain zuzen ere, Gipuzkoako ekonomiaren eragilea den industriari laguntzeko. Baina Bilduk horrelakorik egiten ez duenez, EAJ-PNVk lanean jarraituko du Ekonomia Sustatzeko Foru Araua egiteko eta, ondorioz, Bilduren aginteko Foru Aldundia behartzeko krisiari aurre egiteko planak egitera”.\nHalaber, EAJ-PNVren bozeramailearen iritziz, Martin Garitano diputatu nagusiak oso azalpen gutxi eman ditu errepideen finantzaketari buruz, nahiz eta gaia oso garrantzitsua den: “Baldin eta Bilduren aginteko Foru Aldundiak egindako kudeaketa bertan behera uzteko ahalmena izan badu, hori Errepideen finantzaketaren auzian izan da. Bilduren kudeaketa oso txarra izan da, eta porrot egin du, batez ere, beste plangintza bat adosten saiatu denean. Izan ere, Bildu ez da gai izan adosteko bere proposamena eta adostasunak lortzeko gaitasun eza estaltzeko Bidegi eta Bidelan sozietateak erabili ditu EAJ-PNVren izen ona kaltetzeko”. Horiek horrela, Markel Olanok azpimarratu du, Foru Aldundiak ez duela babesik errepideen finantzaketari buruzko proposamena onartzeko. Gogoan izan, Bilduren errepideak finantzatzeko proposamena denbora luzez atzeratu dela eta, ondorioz, errepideen mantentze-lanak egiteko diru-bilketan galera handiak izan direla. Gainera, hasieratik Bilduk ez du Etxegaraten kamioientzako bidesaririk jarri nahi izan. Are gehiago, erabakia atzeratu du, baina, oraindik, ez du Errepideak Finantzatzeko bere Foru Arau proposamena Batzar Nagusietan aurkeztu, taldeen babesik ez duelako.\nBestalde, Markel Olanok bere hitzaldian hondakinen kudeaketari buruz ere hitz egin du: “Bilduk agintea hartu zuenean, ezker abertzalearen nahia betetzea zuen helburu, hain zuzen ere, errausketa-instalazioa gelditzea, eta horretan ari da. Hondakinak tratatzeko beste aukerei buruz hitz egin du Bilduk, baina ez ditu aukera horiek Batzar Nagusietan erregistratu, izan ere, Bilduk jakin badaki ez duela Batzar Nagusien gehiengoaren babesa. Beraz, Bilduk bere proposamena aurkeztu nahi izan die gainerako taldeei PIGRUG hondakinen plangintzaren garapena izango balitz bezala – gogoan izan, PIGRUG plangintza dela egun indarrean dagoena eta, bertan, zehazten direla hondakinak tratatzeko egin beharreko azpiegiturak, besteak beste, errausketa-instalazioa –, nahiz eta hasieratik Bilduk PIGRUG plangintzaren aurkako iritzia izan duen. Hau da, Bilduk ez du PIGRUG arautzen duen Foru Araua bete eta ez du beteko zabortegiak 2014ean ixteko hartu zuen konpromisoa, izan ere, Bildu zabortegi berriak irekitzearen alde dago, nahiz eta erabaki hori Europako zuzentarauen iritziaren kontrakoa den”.\nHori dela eta, jeltzaleen batzarkide taldearen bozeramaileak segidakoa erantzun dio Martin Garitanoren elkarlan eskaintzari: “Martin Garitanok egin digun eskaintza kontraesana da. Izan ere, Bilduren aginteko Foru Aldundiak badu Batzar Nagusien oniritzia PIGRUG plangintzan aurreikusitako azpiegiturak eraikitzeko eta, horien artean, errausketa-instalazioa. Baina aitzitik, ez du azkeneko azpiegitura hori egin nahi eta, ondorioz, ez ditu Batzar Nagusiak aintzat hartzen. Beraz, gaur Martin Garitanok EAJ-PNVri egindako eskaintza ez du sinesgarritasunik, izan ere ez du bere politika egiteko jarrera aldatu eta, ondorioz, Gipuzkoan alderdien arteko liskarra dago. Are gehiago: liskar hori ez da esandako hitzengatik, baizik eta Bilduren jarrera harroagatik – gogoan izan, bi urte horietan informazioa manipulatu duela edota pertsonen kontrako erasoak burutu dituela –. Hau da, Bilduk erakundeak erabili ditu EAJ-PNV kaltetzeko. Baina jarrera horrekin lortu duen gauza bakarra honakoa da: Bilduren aginteko Foru Aldundiaren ahuldadea agerian uztea, izan ere ez da gai izan dagokiona kudeatzeko”.\nBakea eta normalizazio politikoari buruz, Markel Olanok segidakoa esan du: “Orain dela bi urte ETA-k erabaki zuen armak behin-betiko uztea. Orduan, gure herriak bake prozesu bati ekin zion. Jakin badakigu, bake prozesu batean pausuak ematea oso zaila dela, oztopoak ugariak izaten direlako, esaterako, Espainiako Gobernuaren eta Auzitegi Nazionalaren jarrera, atzoko Herrira-ren aurkako operazioarekin. Jarrera horren ondorioz, 10 edo 15 urte egin dugu atzera. Beraz, alderdikeriak alde batera utzi behar dira eta aurrerapausoak egin behar ditugu bakean eta normalizazioan sakontzeko”.\nAzkenik, Olanok euskara eta kultura izan ditu mintzagai: “Azpimarratzekoa da euskarazko edukiak egiteko eta hedatzeko egindako esfortzua. Hortxe dago Tabakalera proiektua. Bilduk ez du oraindik proiektua behar den bezala zehaztu eta ez ditu landu euskarazko edukiak. Baldin eta Bilduk proiektua zehazten badu eta euskarazko edukiak sortzen eta hedatzen baditu, EAJ-PNVren babesa izango du. Dena dela, gainera, gizarteak ere aurrerapausoak egin behar ditu euskararen erabileran eta normalizazioan, izan ere, euskararen erabilerari buruzko azkeneko datuak oso kezkagarriak dira”.


Beiruten lehertu zen amonio-nitratoa Georgiako portu batetik irten zen, 2013an\nBeiruten eztanda egin zuen amonio-nitratoa Georgiako portu batetik irten zen, 2013an\nPublikatuta: 2020/08/06 00:09 (UTC+2) Azken eguneratzea: 2020/08/06 00:14 (UTC+2)\nTbilisi gertaturikoarekin lotzeko edozein ahaleginek "ez du oinarririk", Georgiako Gobernuaren arabera.\nEztandek Beiruteko gune asko suntsitu ditu. Argazkia: EFE.\nGutxienez 137 hildako eta desagertu, eta 5.000 zauritu, Beiruteko leherketetan\nAmonio-nitrato biltegi batek eragin zuen Beiruteko leherketa, Hasan Diaben arabera\nGeorgiak onartu du, asteazken honetan, asteartean Beiruten eztanda egin zuen amonio-nitratoko kargamentua Georgiako enpresa batek ekoiztu zuela, eta portu georgiar batetik irten zela, 2013an. Hala ere, ezbeharra eragin duten baldintzetatik aldendu da, erabat.\n"Beiruten gordeta zegoen kargamentu hori, 2.750 tona, Batumiko portutik irten zen, Mozambikera bidean, Birako portura, Moldaviako bandera duen 'Rhosus' kargaontzian. Azken hori Giurgiulesti portu moldaviarrean zegoen inskribatuta", esan dio EFEri Georgiako Ekonomia Ministerioko Itsas Garraiobidearen Agentziako ordezkari batek.\nErakunde horren arabera, amonio-nitratoa "Georgiak esportatzen duen produktuetakoa da; urtero, kopuru handiak esportatzen ditu". 2020an, Potiko portutik, 52.307 tona esportatu dira, agentziako ordezkariaren esanetan.\nLibanoko hiriburuan izandako eztandatik aldendu du Georgia iturri horrek; azpimarratu duenez, Tbilisi gertaturikoarekin lotzeko edozein ahaleginek "ez du oinarririk". Gehitu du, halaber, zamak garraiatu, prozesatu eta biltegiratzea herrialde hartzailearen lanak direla, ez esportatzailearenak.\nKargamentua 2013an irten zen Georgiatik, horrez gain, eta Georgiako portuek "segurtasun-arau guztiak betetzen dituzte. Bi urtean behin, nazioarteko adituek ikuskapenak egiten dituzte", azpimarratu du.\nRustavi AZOTen konbinatu kimikoan ekoizten du Georgiak amonio-nitratoa, Tbilisi hiriburutik 40 kilometrora. Hegoaldeko Kaukason, soilik bertan egiten dituzte ongarri mineralak eta amonio-ongarriak.